cyanic-selkie/wikianc huggingface dataset:
བོད་ལྗོངས་སློབ་གྲྭ་ཆེན་མོ་
ལོ་རྒྱུས་འཕེལ་རིམ།
བོད་ལྗོངས་སློབ་གྲྭ་ཆེན་མོ་ནི་ཐོག་མར་སྤྱི་ལོ1951ལོའི་བོད་ཡིག་ལས་བྱེད་པའི་ཟབ་སྦྱོང་འཛིན་གྲྭ་ནས་དབུ་ཚུགས་པ་ཡིན་ཞིང༌། 1985ལོའི་ཟླ7པར། བོད་ལྗོངས་སློབ་ཆེན་དངོས་སུ་བཙུགས། 1999ལོའི་ཚུན་ལ་བོད་ལྗོངས་སྒྱུ་རྩལ་སློབ་གླིང་དང་། བོད་ལྗོངས་གསོ་རིག་ཆེད་སྦྱོང་སློབ་གྲྭ། བོད་ལྗོངས་མི་རིགས་སློབ་གླིང་གི་སྨན་བཅོས་སྡེ་ཁག བོད་ལྗོངས་ནོར་སྲིད་དཔལ་འབྱོར་སློབ་གྲྭ་སོགས་སྔ་རྗེས་སུ་བོད་ལྗོངས་སློབ་ཆེན་གྱི་ཁོངས་སུ་བསྡུས། 2001ལོའི་ཟླ9པར། བོད་ལྗོངས་ཞིང་ཕྱུགས་སློབ་གླིང་དེ་ཡང་བོད་ལྗོངས་སློབ་ཆེན་གྱི་ཁོངས་སུ་བསྡུས་ནས། བོད་ལྗོངས་སློབ་ཆེན་ཞེས་པའི་མིང་སོར་བཞག་བྱས། 2004ལོར་སློབ་གསོ་པུའུ་དང་བོད་ལྗོངས་གཉིས་ཀྱི་མཉམ་སྐྲུན་སློབ་ཆེན་དུ་བསྒྱུར། 2008ལོར། “ལས་གྲྭ211”གི་རིམ་པ་གསུམ་པའི་འཛུགས་སྐྲུན་དུ་ཚུད།  2013ལོའི་ཟླ5པར་དབུས་རྒྱུད་དང་ནུབ་རྒྱུད་ཀྱི་མཐོ་རིམ་སློབ་གསོ་དར་སྤེལ་འཆར་གཞི་ཁྲོད་བདམས་པ་དང་། 2013ལོའི་ཟླ7པར་འབུམ་རམས་པའི་ཐོབ་ཐང་དབང་སྤྲོད་ལས་ཁུངས་ཀྱི་ཆོག་མཆན་ཐོབ།
སློབ་སྒྲུབ་ཆ་རྐྱེན།
བོད་ལྗོངས་སློབ་ཆེན་ལ་ད་ལྟ་ལྷ་སའི་སློབ་ཁུལ་དང་ཉིང་ཁྲིའི་སློབ་ཁུལ་བཅས་གཉིས་སུ་བཀར་ཡོད་ལ། ལྷ་སའི་སློབ་ཁུལ་ལ་སློབ་ཁུལ་གསར་བ་དང་། སློབ་ཁུལ་རྙིང་བ། གསོ་རིག་སློབ་གླིང་གི་སློབ་ཁུལ། ནོར་སྲིད་དཔལ་འབྱོར་སློབ་གླིང་གི་སློབ་ཁུལ་བཅས་སུ་བཀར་ཡོད། སྤྱིའི་རྒྱ་ཁྱོན་ཡོངས་སྨི་གྲུ་བཞི་མ་ཁྲི93.6ཡོད་པའི་ཁྲོད་འཛུགས་སྐྲུན་རྒྱ་ཁྱོན་གྱིས་སྨི་གྲུ་བཞི་མ་ཁྲི42.4ཟིན་པ་དང༌། སློབ་སྒྲུབ་ཚན་རིག་ཞིབ་འཇུག་གི་སྒྲིག་ཆས་ཀྱི་སྤྱིའི་རིན་ཐང་སྒོར་དུང་ཕྱུར2.25སླེབས་ཡོད་པ་དང་། དཔེ་མཛོད་ཁང་དུ་བསྡོམས་པས་དཔེ་དེབ་ཁྲི104ལྷག་ཉར་ཡོད། སློབ་གྲྭར་རྩོམ་རིག་སློབ་གླིང་དང༌། རྩིས་ཚན་སློབ་གླིང༌། བཟོ་རྩལ་སློབ་གླིང༌། སྲིད་ཁྲིམས་སློབ་གླིང་། གསོ་རིག་སློབ་གླིང༌། དཔལ་འབྱོར་དོ་དམ་སློབ་གླིང༌། ཡུལ་སྐོར་དང་ཕྱི་སྐད་སློབ་གླིང༌། སྒྱུ་རྩལ་སློབ་གླིང༌། དགེ་འོས་སློབ་གླིང༌། རྒྱུན་མཐུད་སློབ་གསོའི་སློབ་གླིང༌། ཀྲུང་དབྱང་གློག་འཕྲིན་སློབ་ཆེན་བོད་ལྗོངས་སློབ་གླིང་བཅས་ཁྱོན་བསྡོམས་སློབ་གླིང14ཡོད་ཅིང་། དངོས་གཞིའི་ཆེད་ལས50དང་། རབ་འབྱམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན30དང་རབ་འབྱམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན7ཡོད། འབུམ་རམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན12དང་འབུམ་རམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན3ཡོད། སློབ་ཆེན་འདི་རུ་དགེ་རྒན་དང་ལས་བཟོ་བ་མི1119ཡོད་པ་དང་། རིགས་སོ་སོའི་སློབ་མ་མི་ཁྲི2.8ཡོད་པ་ལས། དངོས་གཞི་དང་ཆེད་སྦྱོང་སློབ་མ་མི9417དང་། རབ་འབྱམས་པ་མི581། འབུམ་རམས་པ་མི23། དར་མའི་སློབ་མ་མི་ཁྲི1.8བཅས་ཡོད། དགེ་རྒན་དང་ལས་བཟོ་བ་མི1119ཡི་ཁྲོད་ཆེད་བསྐོས་དགེ་རྒན་མི822ཡོད། ཆེད་བསྐོས་དགེ་རྒན་ལས་འབུམ་རམས་པའི་ཐོབ་ཐང་ཅན་མི45ཡོད་པ་དེས་བསྡོམས་འབོར་གྱི5.5%ཟིན་ཡོད། རམས་འབྱམས་པའི་དགེ་རྒན་མི445ཡོད་པ་དེས་བསྡོམས་འབོར་གྱི54.1%ཟིན་ཡོད། དགེ་རྒན་ཆེན་མོ་མི55ཡོད་པ་དེས་བསྡོམས་འབོར་གྱི6.7%ཟིན་ཡོད། དགེ་རྒན་ཆེན་མོ་གཞོན་པ་མི244ཡོད་པ་དེས་བསྡོམས་འབོར་གྱི29.7%ཟིན་ཡོད།
རིག་ཚན་འཛུགས་སྐྲུན།
2013ལོའི་ཟླ8པའི་བར་དུ། བོད་ལྗོངས་སློབ་ཆེན་དུ་རྒྱལ་ཁབ་རིམ་པའི་གཙོ་གྱུར་རིག་ཚན1དང་། རང་སྐྱོང་ལྗོངས་རིམ་པའི་གཙོ་གྱུར་རིག་ཚན14ཡོད། འབུམ་རམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན12དང་འབུམ་རམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན3ཡོད། རབ་འབྱམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན30དང་རབ་འབྱམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན7ཡོད། ཆེད་ལས་ཀྱི་རབ་འབྱམས་པའི་ཐོབ་ཐང་སྤྲོད་གནས2། དངོས་གཞིའི་ཆེད་ལས་སུ་དཔལ་འབྱོར་རིག་པ་དང་། བཅའ་ཁྲིམས་རིག་པ། སློབ་གསོ་རིག་པ། རྩོམ་རིག ལོ་རྒྱུས་རིག་པ། རྩིས་ཚན་རིག་པ། བཟོ་རྩལ་རིག་པ། གསོ་རིག དོ་དམ་རིག་པ། སྒྱུ་རྩལ་རིག་པ་བཅས་རིག་ཚན10ཡོད། (1)རྒྱལ་ཁབ་རིམ་པའི་གཙོ་གྱུར་རིག་ཚན། ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིག(བོད་ཀྱི་སྐད་ཡིག་དང་རྩོམ་རིག) (2)རང་སྐྱོང་ལྗོངས་རིམ་པའི་གཙོ་གྱུར་རིག་ཚན། ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིག ཀྲུང་གོའི་གྲངས་ཉུང་མི་རིགས་ཀྱི་ལོ་རྒྱུས། མཛེས་རྩལ། རོལ་མོ། སྲིད་འཛིན་དོ་དམ། རྩིས་འཁོར་གྱི་ཉེར་སྤྱོད་ལག་རྩལ། དངོས་ལུགས། ཕྱི་ནད། སྐྱེ་ཁམས། ནགས་ལས་གསོ་སྤེལ། ཆུ་བེད་དང་ཆུ་གློག་བཟོ་གྲྭ། ཕྱུགས་སྨན། རྨོ་འདེབས་བཅས་ཡོད། (3)འབུམ་རམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན། མི་རིགས་རིག་པ་དང་། ཀྲུང་གོའི་སྐད་བརྡ་དང་རྩོམ་རིག སྐྱེ་ཁམས་རིག་པ། (4)འབུམ་རམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན། ཀྲུང་གོའི་གྲངས་ཉུང་མི་རིགས་ཀྱི་སྐད་ཡིག་དང་རྩོམ་རིག(བོད་ཀྱི་སྐད་ཡིག་དང་རྩོམ་རིག)དང་། བོད་ཀྱི་སྐད་དང་ཡི་གེ། བོད་སྐད་ཀྱི་རྩིས་འཁོར་སྐད་བརྡ་རིག་པ། ཀྲུང་གོའི་གནས་རབས་རྩོམ་རིག ཀྲུང་གོའི་གྲངས་ཉུང་མི་རིགས་ཀྱི་ལོ་རྒྱུས། ཀྲུང་གོའི་གྲངས་ཉུང་མི་རིགས་ཀྱི་སྒྱུ་རྩལ(བོད་ཀྱི་མཛེས་རྩལ)། ཀྲུང་གོའི་གྲངས་ཉུང་མི་རིགས་ཀྱི་སྒྱུ་རྩལ(བོད་ཀྱི་རོལ་མོ)། ཀྲུང་གོའི་གྲངས་ཉུང་མི་རིགས་ཀྱི་དཔལ་འབྱོར(བོད་ལྗོངས་དཔལ་འབྱོར)། མཐོ་སྒང་གི་སྐྱེ་ཁམས་མ་ལག་དང་སྐྱེ་དངོས་ཚོམ་བུའི་སྐྱེ་ཁམས་རིག་པ། མཐོ་སྒང་གི་སྐྱེ་དངོས་སྣ་མང་རང་བཞིན་དང་ཐོན་ཁུངས་བེད་སྤྱོད། མཐོ་སྒང་གི་སྐྱེ་ཁམས་སླར་གསོ་དང་རྒྱུན་མཐུད་འཕེལ་རྒྱས། མཐོ་སྒང་གི་སྐྱེ་ཁམས་བདེ་འཇགས་དཔྱད་འཇོག་དང་རང་བྱུང་སྲུང་སྐྱོབ་ས་ཁུལ་གྱི་དོ་དམ་བཅས་ཡོད། (5)རབ་འབྱམས་པའི་ཐོབ་ཐང་སྤྲོད་པའི་རིམ་གཅིག་རིག་ཚན། མི་རིགས་རིག་པ། སློབ་གསོ་རིག་པ། ཀྲུང་གོའི་སྐད་བརྡ་དང་རྩོམ་རིག རྩིས་འཁོར་གྱི་ཚན་རིག་དང་ལག་རྩལ། རོལ་མོ་དང་ཞབས་བྲོ། མཛེས་རྩལ། སྐྱེ་དངོས་བཅས་ཡོད། (6)རབ་འབྱམས་པའི་ཐོབ་ཐང་སྤྲོད་པའི་རིམ་གཉིས་རིག་ཚན། མར་ཁེ་སིའི་རིང་ལུགས་ཀྱི་མི་རིགས་གཞུང་ལུགས་དང་སྲིད་ཇུས། ཀྲུང་གོའི་གྲངས་ཉུང་མི་རིགས་ཀྱི་དཔལ་འབྱོར། ཀྲུང་གོའི་གྲངས་ཉུང་མི་རིགས་ཀྱི་ལོ་རྒྱུས། ཀྲུང་གོའི་གྲངས་ཉུང་མི་རིགས་ཀྱི་སྒྱུ་རྩལ། མི་རིགས་བཅའ་ཁྲིམས། སློབ་གསོ་རིག་པ། བསླབ་ཚན་དང་སློབ་ཁྲིད་གཞུང་ལུགས། སློབ་གསོ་སེམས་ཁམས་རིག་པ། ན་ཆུང་བྱིས་པའི་རྩ་འཛུགས་དང་བསམ་བློའི་སློབ་གསོ། ཀྲུང་གོའི་གནའ་རབས་རྩོམ་རིག ཀྲུང་གོའི་གྲངས་ཉུང་མི་རིགས་ཀྱི་སྐད་བརྡ་དང་རྩོམ་རིག སྐྱེ་དངོས་རིག་པ། སྲོག་ཆགས་རིག་པ། སྐྱེ་དངོས་ཕྲ་རབ་ཀྱི་རིག་པ། སྐྱེ་དངོས་རྫས་འགྱུར་དང་འདུས་རྡུལ་སྐྱེ་དངོས་རིག་པ། སྐྱེ་དངོས་དངོས་ལུགས་རིག་པ། རྩིས་འཁོར་རྒྱུད་ཁོངས་ཀྱི་སྒྲིག་གཞི། རྩིས་འཁོར་མཉེན་ཆས་དང་གཞུང་ལུགས། རྩིས་འཁོར་ཉེར་སྤྱོད་ལག་རྩལ། སྲིད་འཛིན་དོ་དམ། རོལ་མོ་དང་ཞབས་བྲོ་རིག་པ། མཛེས་རྩལ་རིག་པ། སློབ་གསོ་དོ་དམ། རིག་གཞུང་སློབ་ཁྲིད་ལས་རྒྱའི་སྐད་ཡིག རིག་གཞུང་སློབ་ཁྲིད་ལས་བོད་སྐད་ཡིག རིག་གཞུང་སློབ་ཁྲིད་ལས་རྩིས་རིག རིག་གཞུང་སློབ་ཁྲིད་ལས་ས་ཁམས། རིག་གཞུང་སློབ་ཁྲིད་ལས་རོལ་དབྱངས། རིག་གཞུང་སློབ་ཁྲིད་ལས་མཛེས་རྩལ་བཅས་འདུ། (7)ཆེད་ལས་ཀྱི་རབ་འབྱམས་པའི་ཐོབ་ཐང་སྤྲོད་གནས། སློབ་གསོའི་རབ་འབྱམས་པ། སྒྱུ་རྩལ་གྱི་རབ་འབྱམས་པ།
སློབ་ཁྲིད་འཛུགས་སྐྲུན།
(1)རྒྱལ་ཁབ་རིམ་པའི་སློབ་ཁྲིད་དཔུང་སྡེ། བོད་ཀྱི་སྐད་ཡིག་དང་རྩོམ་རིག་ཆེད་ལས་ཀྱི་སློབ་ཁྲིད་དཔུང་སྡེ་དང་། རྩིས་འཁོར་དང་བོད་ཡིག་ཆ་འཕྲིན་ལག་རྩལ་སློབ་ཁྲིད་དཔུང་སྡེ། (2)རྒྱལ་ཡོངས་མཐོ་རིམ་སློབ་གྲྭའི་ཁྱད་ཆོས་ཅན་གྱི་ཆེད་ལས་འཛུགས་སྐྲུན་གནས། རྩིས་རིག་དང་ཉེར་སྤྱོད་རྩིས་རིག(དགེ་ཐོན་སློབ་གསོ)། ཞིང་ལས་རིག་པ(སྐྱེ་དངོས་ཐོན་སྐྱེད་རིགས)། མཛེས་རྩལ་རིག་པ། ནགས་ལས་རིག་པ། རོལ་མོའི་རིག་པ། སྲོག་ཆགས་རིག་པ། ནད་ཐོག་སྨན་བཅོས་བཅས་འདུ། (3)རྒྱལ་ཁབ་རིམ་པའི་སློབ་ཁྲིད་ཚོད་ལྟའི་དཔེ་སྟོན་ལྟེ་གནས། ཆ་འཕྲིན་ལག་རྩལ་ཚོད་ལྟའི་སློབ་ཁྲིད་ལྟེ་གནས། (4)རྒྱལ་ཁབ་རིམ་པའི་མཆོག་གྱུར་བསླབ་ཚན། མར་ཁེ་སིའི་རིང་ལུགས་ཀྱི་མེས་རྒྱལ་གྱི་ལྟ་ཚུལ་དང་། མི་རིགས་ཀྱི་ལྟ་ཚུལ། ཆོས་ལུགས་ཀྱི་ལྟ་ཚུལ། རིག་གནས་ཀྱི་ལྟ་ཚུལ་སློབ་གསོའི་སྤྱི་བཤད་བཅས་སོ། །
ཐང་སྐོར
ཐང་སྐོར་ནི་རྔ་བ་བོད་རིགས་རང་སྐྱོང་ཁུལ་གྱི་ཞང་ཞིག་ཡིན། རྒྱ་སྐད་ 塘克 དང་ དབྱིན ཇིར་ Thangkor ཟེར། མིང་དུ་གྲགས་པའི་རྨ་ཆུའི་དགུ་ཁུག་དང་པོ་ཡུལ་དེར་ཡོད་། ཡུལ་དེའི་མི་ཚང་མ་འབྲོག་ལས་གཉེར་མཁན་ཤ་སྟག་ཡིན་ལ་རྩྭ་ས་རྨ་ཆུའི་ཆུ་རྒྱུད་དུ་ཡོད་པས་འདི་གའི་རྟ་ནོར་ལུག་གསུམ་ཧ་ཅང་ཤ་ཤེད་བཟང་པར་གྲགས། ལྷག་པར་དུ་ས་ཆ་འདིར་སོག་ཚང་མ་ཞེས་པའི་རུ་སྡེ་ཞིག་ཡོད་པ་དེའི་རྟ་རྣམས་བང་རྩལ་ཧ་ཅང་ལེགས་པོ་ཡོད་པར་བཤད།
ལྗོངས་རྒྱུ།
རི་བོ་ཨ་སྐྱ་ནི་ཐང་སྐོར་ཡུལ་གྱི་རི་བོ་མཐོ་ཤོས་དང་གཞི་བདག་གཙོ་བོ་དེ་ཡིན། རྨ་ཆུའི་ཁུག་པ་དང་པོ། སྐ་ཆུ་དང་དུད་ནག་སོགས་ཆུ་བོ་འགའ་ཡོད། ཐང་སྐོར་དུ་ད་དུང་ཨ་སྐྱའི་ན་འདམ་དང་། ཆོས་རིའི་ཁ་དཀར་ན་འདམ་སོགས་རྒྱལ་ཡོངས་ཀྱི་ཆེས་ཆེ་བའི་རླན་ས་འགའ་ཡོད། ན་འདམ་དེ་དག་འཁོར་ཡུག་སྲོང་སྐྱོབ་ལས་ལ་གལ་གནད་ཧ་ཅང་ཆེན་པོ་ཡོད་དེ་སའི་གོ་ལའི་ནང་ཁྲོལ་ལྟ་བུ་རེད་
ཁ་དཀར་ན་ཁ
== མཚོ་ཆ་ལེམ་གོང་འོག་བར་གསུམ=
ཚོ་ཁག
༡ སོག་ཚང་མ་སྡེ་བ། ༢ སྐ་བར་མ་སྡེ་བ། ༣ དཔོན་སྐྱ་སྡེ་བ། ༤ མདོ་དཔལ་སྡེ་བ། ༥ འགོ་གསེར་སྡེ་བ། ༦ གཙང་བ་སྡེ་བ། ༧ ཕྱུགས་ར་སྡེ་བ།
ཡུལ་སྲོལ།
ཡུལ་འདིའི་ཡོང་འབབ་གཙོ་བོ་འབྲོག་ལས་ཁོ་ནར་བརྟེན་ཡོད།
སློབ་གསོ།
ཐང་སྐོར་ཡུལ་ཚོའི་ལོ་གསར་སྤྲོ་ཚོགས། རིག་རྩལ་སྤྲོ་ཚོགས་འདི་ནི་སྤྱི་ལོ་༢༠༠༦ས་གནས་ཀྱི་སློབ་མ་ཚོས་རང་དབང་རང་འཐད་དུ་དང་ལེན་བྱས་ནས་སྒྲུབ་པ་ཡིན་ཞིང་། གཙོ་བོ་ཕ་ཡུལ་དམངས་ཚོགས་ཀྱི་འདོད་བློ་དང་དགའ་མོས་དབུས་སུ་བཟུང་ནས་ཞོར་དུ་དམངས་ཚོགས་ལ་སློབ་གསོ་གཏོང་བའི་བསམ་པ་བཟང་བོས་ཀུན་ནས་བསླངས་ཏེ་འགོ་བཙུགས་ཤིང་རྒྱུན་བསྐྱངས་ནས་ལོ་ངོ་འགའ་འགོར་སོང་།   ཐང་སྐོར་སློབ་བུ་ཚོགས་པའི་རིག་རྩལ་སྤྲོ་ཚོགས་ཞེས་ཕ་ཡུལ་ན་ཀུན་གྱིས་གླེང་གིན་ཡོད།  འདི་ནི་སྐབས་གསམ་པ་ཡིན་པ་དང་།  ཁ་དཔེ་ལ་ཁ་དྲོན་མོ་རང་གི་ལག   མགོ་ནག་སྐྱིད་སྡུག་གནམ་གྱི་ལག་ཅེས་པ་ལྟར་མགོ་ཚང་ལ་ས་སྐྱོན་སོགས་ང་ཚོ་དགའ་ཐབས་མེད་པའི་དོན་རྐྱེན་རེ་བྱུང་མྱོང་བའི་དུས་སུ།  ང་ཚོས་ཀྱང་ལོ་གསར་ལ་དགོང་ཚོགས་ཤིག་ག་ནས་བརྩེ་བར་འདོད་དམ། དེ་བས་ལོ་ལྟར་བརྩིས་ན་བར་ཆད་བྱུང་ཡོད།
ཚོགས་གཞུགས་ཁྱབ་ཁོང་།  ཐང་སྐོར་ཡུལ་ཚོའི་མཐོ་འབྲིང་ནས་སློབ་ཆེན་དང་ཞིབ་འཇུག་སོགས་སློབ་མའི་མིང་ཅན་ཚང་མར་ཞུགས་ཆོག    སློབ་ཆུང་དང་དམའ་འབྲིང་གི་སློབ་གྲོགས་སྒྱུར་རྩལ་པ་ཚོ་མ་གཏོགས་བསྡུ་བཞིན་མེད།   གཞན་དམངས་ཁྲོད་རྡུང་ལེན་པ་དང་གླུ་བ།  གཏམ་བཤད་པ་སོགས་ཀྱང་བསྡུ་བཞིན་ཡོད།
དཔལ་འབྱོར་ཡོང་ཁུངས།  རུ་སྡེ་སོ་སོའི་ལོ་རེ་རེ་འོས་འཚམ་ཀྱི་འགྲོ་སོང་འགན་ཁུར་བ་མ་ཟད།  སྤྲོ་ཚོགས་མཇུག་པའི་དགོང་མོར་འཁྲབ་སྟོན་པ་ཚོར་སྤྲོ་གསེང་གཏོང་བའི་འགྲོ་སོང་ཡང་ཕུལ་བཞིན་ཡོད།   གཞན་དགོན་པ་དང་མི་སྒེར་མང་བོས་ལམ་བཟུང་དྲོན་པོ་མཉམ་དུ་བསྲིངས་པས།  འཁྲབ་གོས་དང་རྒྱུན་མཁོའི་འགྲོ་འདུག་འདང་གི་ཡོད།  ལྷག་པར་ཡུལ་མི་ལྷག་བསམ་ན་ལྡོང་གི་འཁྲང་ཁོ་ཞེས་པ་ཞིག་གིས་རྣམ་ཐར་འཁྲབ་གོས་བཟོ་བྱེད་ལ་དམངས་སྒོར་ཁྲི་དྲུག་ཕུལ་རྒྱུ་ཁས་ལངས་པ་མ་ཟད།  དམངས་སྒོར་ཁྲི་གསུམ་རིག་རྩལ་འདོ་འཛིན་པའི་ལག་ཏུ་འབྱོར་ཡོད།
རིག་རྩལ་རྣམ་གྲངས།  ལོ་རེར་ལོ་གསར་ཚེས་༥དང་༦གཉིས་ལ་བརྩེ་ཞིང་།  ཉིན་རེ་རིག་རྩལ་རྣམ་གྲངས་༡༢ཡས་མས་བརྩེ་བཞིན་ཡོད།  དེ་ལྟར་ན་ལོ་རེར་རིག་རྩལ་༢༣ནང་༢༧བར་གྲ་སྒྲིག་བྱེད་ཀྱིན་ཡོད།   གཙོ་བོ་ཞབས་བྲོ།   ཁ་གཤགས་སམ་བཞད་གད།  གར་ཆུང་།   རྣམ་ཐར།  གླུ་བཅས་ཡོད་ཅིང་།  གླུ་ལ་རྡུང་ལེན་དང་དམངས་གླུ།   གླུ་དབྱངས་སོགས་ཀྱང་ཡོད།   ལོ་རེ་རེའི་ཚོགས་གཞུགས་མི་སྣའི་གནས་ཚུལ་ལྟར་གྲ་སྒྲིག་བྱེད་ཀྱི་ཡོད།
ཀྲུའུ་པའ་ཅེད།
ཀྲུའུ་པའ་ཅེད་(རྒྱ་སྐད།: 豬八戒)མིང་གཞན་དུ་ཀྲུའུ་ཝུའུ་ནེང་(རྒྱ་སྐད།: 豬悟能)ཡང་ཟེར་བ་དང་ཁོ་བོ་ནི་ནུབ་ཕྱོགས་སུ་བསྐྱོད་པའི་རྣམ་ཐར་ནང་གི་ཞོན་ཙང་གི་དགེ་ཕྲུག་གསུམ་ནང་གི་ཡ་གྱལ་ཅིག་རེད།
ཟླ་༣ཚེས་༡༧ཉིན་
ཟླ་༣ཚེས་༡༧ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༦པ་ཡིན། ལོ་མཇུག་ལ་ད་དུང་ཉིན་༢༨༩ཡོད།
རྒྱལ་ཐང
རྒྱལ་ཐང་ནི་ཡུན་ནན་ཞིང་ཆེན་གྱི་ནུབ་བྱང་མཚམས་སུ་ཡོད་ལ། ཟི་ཁྲོན་དང་བོད་རང་སྐྱོང་ལྗོངས་གཉིས་ཀྱི་ས་མཚམས་སུ་ཆགས་ཡོད། 200 ལོར་ཤམ་བྷ་ལ་ཞེས་མིང་བསྒྱུར། རྒྱལ་ཐང་ནི་བདེ་ཆེན་བོད་རིགས་རང་སྐྱོང་ཁུལ་སྲིད་གཞུང་གི་ལྟེ་གནས་ཡིན་ལ།ཡུན་ནན་ཞིང་ཆེན་གྱི་བོད་རིགས་རང་སྐྱོང་ཁུལ་གཅིག་བུ་སྟེ་ཡིན། དབྱིན་ཇའི་སྐད་དུ་  Shangrila  ཟེར་ལ་རྒྱལ་ཐང་ནི་དབྱིན་ཡིག་གིས་Gyalthangཞེས་འབྲི་སྲོལ'ཆགས་ རྒྱ་སྐད་དུ་香格里拉ཟེར
གསལ་བཤད་བྱ་རྒྱུ་ཞིག་ལ་སྤྱི་ལོ་2014 ཟླ་1པོ་རུ་རྒྱལ་ཐང་རྡོ་མཁར་རྫོང་གྲོང་རྙིང་ལ་མེ་སྐྱོན་ཚབ་ཆེན་བྱུང་སྟེ་ལོ་ངོ་སྟོང་ཕྲག་ལྷག་ཕྱིན་པའི་གནས་མཁར་འདི་ཕར་ཆེར་རྨེག་མེད་དུ་བཏང་བས། གཤམ་དུ་བཀོད་པའི་འགྲུལ་ཁང་དང་། ཟ་དང་། ཆང་ཁང་སོགས་གྲོང་རྙིང་དུ་ཡོད་དག་ཀྱང་མེ་ལ་ཤོར་པ་ཐུགས་ལ་མངའ་པར་བྱ།
ལྗོངས་རྒྱུའི་ཡུལ།
དགེ་ལྡན་སུམ་རྩེན་གླིང་དགོན་པ། བས་མཐའི་མཚོ་རྒྱལ་ཁབ་སྤྱི་གླིང། རོང་བཙན་ཁ་བ་དཀར་པོ། ཀོང་རྩེ་རྭ་བ། དོན་འགྲུབ་གླིང་དགོན་པ། ཡང་ཐང་མེ་ཏོག་ཐང་། ནགས་ཕག་མཚོ། ཤྭ་ཁ་རི་བོ། རི་བོ་ཨ་བྷོ་ལྗེང་
འགྲུལ་ཁང་།
བྱང་ཆུབ་ཤིང་གུང་སེངས་མགྲོན་ཁང་། Banyantree resort སུམ་རྩེན་གླིང་ཁ་དབེན་གནས་མགྲོན་ཁང་། samtsen lingka retreat སྒྲོལ་མའི་ཁྱིམ། 卓玛的家 Dolma's home རྒྱལ་ཐང་རྫོང་མགྲོན་ཁང་། Gyalthang Dzong Hotel ནས་འགྲུལ་ཁང་། Barely Inn
ཟ་ཁང་།
བྷའ་སུ་ཁར་(རྒྱ་གར་ཟས) ན་ཡཱ་ཕྱི་ཟས་ཁང་། ཧེ་ལིན་ཕེ་སཱ་ཁང་། ཨོ་ལིབ་ཕྱི་ཟས་ཁང་།
ཆང་ཁང་།
བྱ་རོག་ཆང་ཁང་། The Raven Bar ན་མ་སི་ངྷི་བྲོ་གར་ཁང་། ཁམས་པའི་མེ་ཐབ་བྲོ་གར་ཁང་། Khampa Fireplace
གནའ་བོའི་གཞུང་ལམ་ཁག
རྟ་དྲེལ་སོགས་ཀྱི་ཐོག་ནས་ཕྱོགས་ཕན་ཚུན་དུ་འགྲིམ་འགྲུལ་བྱེད་སའི་ས་ལམ་ཆེ་གྲས་ཀྱི་སྐོར། ཤར་ཕྱོགས་སུ་རྨི་ལི་བརྒྱུད་དར་རྩེ་མདོ་དང་ཁྲིན་དུའུ་སོགས་རྒྱ་ནག་གི་ས་ཁུལ་ཁག་ཏུ་འགྲོ་བའི་ལམ་ཆེན་གཅིག་དང་། ཡང་ཤར་ལྷོའི་ཕྱོགས་ནས་ཐར་ལང་གི་ཡུལ་ལུང་བརྒྱུད་དར་རྩེ་མདོ་སོགས་ལ་འགྲོ་བའི་ལམ་ཆེན་ཁག་གཅིག ལྷོ་ཕྱོགས་ནས་འཇང་གི་ཡུལ་གྲུ་ཁག་བརྒྱུད་ས་ཐང་(ས་དམ?)སོགས་རྒྱ་ནག་གི་མངའ་སྡེ་ཡུན་ནན་གྱི་ས་ཁུལ་ཁག་ལ་འགྲོ་བའི་ལམ་ཆེན་གཅིག ནུབ་ཕྱོགས་སུ་ཀོང་རྩེ་ར་བའི་ཡུལ་དང་ཚ་བ་རོང་པའི་ཡུལ་ཁག་རིམ་བརྒྱུད་ཀྱིས་བོད་དབུས་ལྷ་ལྡན་དུ་འགྲོ་བའི་ལམ་ཆེན་གཅིག ལམ་ཆེན་འདི་ཆབ་མདོའི་ལྷོ་ཕྱོགས་ནས་ཡོད་པས་ཚ་བ་གོས་ཅན་ཐང་རྫོགས་མཚམས་ནས་བྱང་ཕྱོགས་ལ་ཉིན་ཤས་འགྲོ་ན་ཆབ་མདོར་འབྱོར་གྱི་རེད། བྱང་ཕྱོགས་ནས་གཏེར་མ་རོང་པའི་ཡུལ་ཁག་བརྒྱུད་འབའ་པའི་ས་ཁུལ་ཁག་ལ་འགྲོ་བའི་ལམ་ཆེན་གཅིག བྱང་ཤར་ཕྱོགས་ནས་སྔོ་ཤོད་བརྒྱུད་ཆ་ཕྲེང་དང་ལི་ཐང་གི་ས་ཁུལ་ཁག་ལ་འགྲོ་བའི་ལམ་ཆེན་གཅིག་བཅས་ཡོད། ལམ་ཆེན་འདི་རྣམས་རྒྱུན་དུ་འགྲུལ་པ་ཁག་གིས་འགྲོ་བསྐྱོད་བྱེད་མུས་ཀྱི་ལམ་ཆེན་ཁག་ཡིན། ལ་ལམ་ཆུང་གྲས་ནི་གྲངས་མེད་པ་ཡོད།
དགེ་འདུན་པའི་ཞལ་གྲངས
ཡུལ་མི་ཚོའི་ངག་རྒྱུན་ལ་སུམ་བརྒྱ་སུམ་ཅུ་ཞེས་གྲགས་ཀྱང་གོང་ས་ལྔ་པ་ཆེན་པོའི་རྣམ་ཐར་ནང་དུ་དགེ་འདུན་གྱི་གྲངས་ཚད་དེ་ལྔ་བརྒྱ་སུམ་ཅུ་ཞེས་བཀོད་འདུག དེ་ནས་དགེ་འདུན་གྲངས་འབོར་རིམ་འཕེལ་གྱིས་རྒྱལ་མཆོག་བསྐལ་བཟང་རྒྱ་མཚོའི་སྐུ་དུས་སུ་དགེ་འདུན་ཞལ་གྲངས་ཆིག་སྟོང་སུམ་བརྒྱའི་སྐོར་འཕེལ་རྒྱས་བྱུང་འདུག་པ་ནི། རྒྱལ་མཆོག་བསྐལ་བཟང་རྒྱ་མཚོའི་རྣམ་ཐར་ལས། རྒྱལ་ཐང་སུམ་རྩེན་གླིང་དགེ་འདུན་ཆིག་སྟོང་སུམ་བརྒྱའི་སྐོར་ལ་ཕྱག་མདུད་དང་བྱིན་རྟེན། སྤྱི་འཇོག་ཏུ་རྒྱལ་བའི་བཀའ་འགྱུར་རིན་པོ་ཆེ་མཚལ་དཔར་མ་གླེགས་ཐག་བཅས་ཆ་ཚང་སྤུས་དག་དང་། ཇི་སྲིད་རྒྱལ་བསྟན་ནམ་གནས་བར་ལོ་ལྟར་ས་ག་ཟླ་བའི་ནང་དུ་གསུང་སྒྲོགས་གནང་རྒྱུའི་ཐེབས་བཅས་སྩལ། ཞེས་གསུངས་པར་སྣང་ངོ་། དེ་ནས་ཡུལ་དགོན་གཉིས་ཀ་ཆོས་སྲིད་གང་ཐད་ནས་ཡར་རྒྱས་ཆེ་བོར་བརྟེན་དགེ་འདུན་གྱི་སྡེ་ཡང་ཇེ་རྒྱས་ཇེ་འཕེལ་གྱིས་དགེ་འདུན་ཞལ་གྲངས་ཆིག་སྟོང་ལྔ་བརྒྱའི་སྐོར་རིམ་འཕེལ་འགྲོ་བཞིན་པའི་སྐབས་སུ། བར་ལམ་ཞིག་ནས་ཡུལ་ལུང་འདི་རྒྱ་ནག་གི་མངའ་འོག་ལྟ་བུར་ཚུད་པས་ལོ་ལྟར་དགེ་འདུན་གྱི་འབྲུ་ཕོགས་དེ་བཞིན་ཡུལ་དེར་ཡོད་པའི་རྒྱ་མིའི་དཔོན་རིགས་དང་ལག་སྒྲེལ་ཐོག་འབུལ་དགོས་པར་བརྟེན་རྒྱ་རིགས་ལས་བྱེད་པས་དགེ་འདུན་གྱི་གྲངས་འབོར་འཕེལ་རྒྱས་ཆེ་ཞིང་ཡུལ་འདིའི་འབྲུ་ཁྲལ་གྱིས་ལྡེང་མིན་སོགས་ཀ་ཀོར་མང་པོ་བཤད་མཐར་དགེ་འདུན་ཞལ་གྲངས་ཆིག་སྟོང་ལྔ་བརྒྱ་སྐོར་ལ་ཚད་འཛིན་བཟོ་དགོས་བྱུང་འདུག་ཀྱང་། དགེ་འདུན་གྲངས་ཚད་ལས་བརྒལ་བའི་གསར་ཞུགས་རྣམས་ལ་དགོན་པ་སྤྱི་གཞུང་དང་། ཁང་ཚན་སོ་སོའི་འཆར་འཕར་གྱི་གཏོང་སྒོ་ཡོད་རིགས་དང་། འབྲུ་དངུལ་གྱི་ཕོགས་དང་འགྱེད་སོགས་དགེ་འདུན་བྱིངས་དང་འདྲ་མཚུངས་སུ་འབུལ་སྲོལ་ཡོད་པས་དགེ་འདུན་གྲངས་ཚད་ལས་ལྷག་པ་རྣམས་ལའང་འཚོ་ཆས་ལྡེང་ངེས་ལྷག་དང་བཅས་པ་ཡོད། ཕྱིས་སུ་དགེ་འདུན་གསར་ཞུགས་མང་སྟབས་དགེ་འདུན་ཞལ་གྲངས་ཉིས་སྟོང་ལྷག་སྐོར་བཞུགས། དགེ་འདུན་གྲངས་ཚད་འདི་བཞིན་བཞུགས་པ། སྐྱབས་གཅིག་བཀྲིན་ཟླ་མེད་སྐྱབས་རྗེ་ཡོངས་འཛིན་ཁྲི་བྱང་རྡོ་རྗེ་འཆང་ཆེན་པོ་རང་གི་སྐྱོང་ཡུལ་གཞིས་དགོན་ཆ་ཕྲེང་(ཕྱག་ཕྲེང་)བསམ་འཕེལ་གླིང་དུ་ཞབས་ཀྱིས་བཅགས་ཏེ། ལོ་ཤས་རིང་ཡུལ་དེའི་སྐལ་ལྡན་གདུལ་བྱ་རྣམས་ལ་རང་རང་གི་བློ་མོས་དང་འཚམས་པའི་ཟབ་རྒྱས་ཆོས་ཀྱི་བདུད་རྩིས་ཚིམས་པར་མཛད་པས་མངོན་མཐོ་དང་ངེས་ལེགས་ཀྱི་ས་བོན་གྲུང་པོ་བསྐྲུན་པར་མཛད་པ་སོགས་རྨད་བྱུང་ཆོས་སྲིད་ཀྱི་མཛད་འཕྲིན་ལེགས་གྲུབ་ཐོག སླར་ཡང་དབུས་འགྱུར་ཆོས་ལྡན་གྱི་ཞིང་དུ་ཆིབས་བསྒྱུར་བསྐྱངས་ཞོར་རང་ཅག་རྒྱལ་ཐང་པའི་དགོན་ཡུལ་སྤྱིའི་བསོད་ནམས་ཀྱི་མགོན་དུ་སུམ་རྩེན་གླིང་དུ་ཞབས་སོར་འཁོད་དེ། ཉིན་གྲངས་ཉི་ཤུའི་སྐོར་དགྱེས་བཞིན་སྤྲོ་བཞུགས་དང་། དགེ་འདུན་ཉིས་སྟོང་སྐོར་ལ་ཟབ་རྒྱས་ཆོས་ཀྱི་བདུད་རྩིའི་སྒོ་སྐལ་དབང་ཆེན་དང་ལམ་རིམ་སོགས་མདོ་སྔགས་ཀྱི་ཟབ་ཆོས་མང་པོས་སྨིན་གྲོལ་གྱི་ལམ་ལ་འགོད་པ་དང་། ཆོས་སྡེའི་སྒྲིག་ཁོངས་སུ་བཞུགས་བདེང་རྒྱག་(?) གནང་མཛད་ཅིང་ཁང་ཚན་སོ་སོར་ཡང་ཞབས་ཀྱིས་བཅགས་ཏེ་ཆོས་འབྲེལ་རེ་དང་བསྙེན་བཀུར་རེ་བཅས་ཆོས་སྲིད་ཀྱི་མཛད་པ་རླབས་པོ་ཆེ་ཇི་ལྟར་མཛད་ཚུལ་རྗེ་ཉིད་ཀྱི་མཛད་རྣམ་ཆེན་མོར་ལམ་ཙམ་གསལ།
རང་བྱུང་གི་གཏེར་ཁ་སོགས་ཡུལ་འདིའི་ཐོན་ཁུངས་ཀྱི་སྐོར།
རྒྱུན་དུ་བརྐོ་འདོན་བྱེད་བཞིན་པའི་གསེར་གྱི་གཏེར་ཁ་ཁག་བཅུ་གཉིས་དང་། དངུལ་གྱི་གཏེར་ཁ་ཁག་གཉིས། ཟངས་ཀྱི་གཏེར་ཁ་ཁག་གཉིས། ལྕགས་ཀྱི་གཏེར་ཁ་ཁག་གསུམ། ཞ་ཉེ་དང་མུ་ཟིའི་ཐོན་ཁུངས་མང་པོ་ཡོད། ཡང་གསེར་དངུལ་སོགས་ཀྱི་གཏེར་ཁ་ཁག་མང་བཀོ་འདོན་མི་ཆོག་པ་དང་། འདོན་སྲོལ་མེད་པ་ཡང་མང་པོ་ཡོད། ཡང་ཡུལ་གྱི་སྟོད་སྨད་བར་གསུམ་དུ་ཆེད་གཉེར་བཀོ་འདོན་མ་དགོས་པར་རང་བྱུང་ཟངས་དང་། དངུལ་ཆུ།གཡུ་བཟང་དང་གཟིའི་རིགས་སོགས་རྙེད་མི་མང་པོ་ཡོད། དེ་ལྟར་ཟངས་སོགས་ཀྱི་ཐོན་ཁུངས་གཞན་འགྲན་བྲལ་བ་ཡོད་པར་བརྟེན་བོད་གཞུང་དགའ་ལྡན་ཕོ་བྲང་པ་ཆེན་པོས་རྒྱལ་ཐང་ཁུལ་ལ་ལོ་ལྟར་ཟངས་སྒྲུབ་སྡེ་པ་རེ་གཏོང་སྲོལ་ཡོད།
བོད་ཚོན
བོད་ཚོན་སྤུས་ལེགས་མཐིང་དམར་ལྗང་གསུམ་དང་། བ་བླ། བཙག་དམར། ས་དཀར། ས་སེར། རྫ་ས། ཨརྒའི་ས་སོགས་དང་།
རྡོ་སྨན
རྡོ་སྨན་ཅོང་ཞི་རིགས་མི་འདྲ་བ་གསུམ་དང་། གཡང་ཊི་ལྟ་བུའི་རྡོ་ཆེན་ཐོག་སྟག་སེང་ཁྱུང་འབྲུག་དང་། རྫས་རྟགས་སོགས་ཀྱི་རི་མོ་བརྐོས་དཀྲོལ་བྱས་ཏེ་དགོན་སྡེ་ཁག་གི་སྒོ་འཆོར་གྱི་འགྲམ་སྐྱོར་དང་། སྒེར་ཁག་གི་རྒྱལ་སྒོའི་འགྲམ་རྒྱན་དང་། རྒྱལ་སྐས་ཀྱི་སྟེགས་བུའི་རྒྱན་སོགས་བཟོ་བྱེད་རྡོའི་རིགས་སྤུས་ལེགས་ཤིག་དང་། རྒྱ་སྒོ་སྲ་བརྟན་ཅན་དང་། རྡོ་གཡམ་དང་བརྡར་རྡོ། རྡོ་ཞུན། མེ་རྡོ་དཀར་ནག ཉི་མ་ཁ་ཆུ་སོགས་རྡོའི་རིགས་མི་འདྲ་བ་དུ་མ་དང་།
ཤིང་རིགས
ཤིང་གི་རིགས་སྤྱིར་ཡུལ་གྱི་རྒྱ་ཁྱབ་ཏུ་ནགས་ཚལ་སྟུག་པོས་ནམ་མཁའ་མི་མངོན་པ་དང་བགྲོད་ལམ་མི་རྙེད་པའི་ནགས་ཀླུང་མཛད་མཐའ་མེད་པ་ལྟ་བུས་ཡོངས་སུ་ཁྱབ་ཡོད། ནགས་ཚལ་ཕལ་ཆེ་བའི་ནང་དུ། མདོང་ཤིང་དང་མདོང་དཀར། འདི་གཉིས་ལ་གསོམ་ཤིང་ཟེར། ཐང་ཤིང་དཀར་ནག་གཉིས། འདི་ལ་སྒྲོན་མེ་ཤིང་ཟེར། འཚག་ཤིང་། འཁྲིགས་ཤིང་། སྟག་མ་དང་སྟག་ཆུང་ཤིང་། བེ་རྡོ་ཤིང་། ལ་ལྦ་དང་། པན་ཙན་ཤིང་། འོ་སེ་ཤིང་། ཤུག་པ་རིགས་མི་འདྲ་བ་གསུམ། ཤུག་པ་ཤུག་ལེབ། འདི་ལ་ཡུལ་མིས་ཙན་དན་ཟེར། ཨ་ག་རུའི་ཤིང་། འཛོ་མོ་ཤིང་། ཇ་ཤིང་། རེ་ལྕགས་ཤིང་། རླན་རྒྱུག་ཤིང་། སྤོས་དཀར་དང་གུལ་གུལ་ནག་པོའི་ཤིང་། གྲོ་བ་ཤིང་། སེང་ལྡེང་། སྦྱར་པ་དང་སྦྱར་སྐྱ་ཤིང་། བླང་མ། ལྕང་མ་མི་འདྲ་བ་གསུམ། སྤ་མ། སུ་ལུ་དཀར་ནག སྐྱེར་པ། བྲག་ཆེར་དཀར་ནག སེ་བ། སྨྱུག་མ། སྦ་སྨྱུག སྨྱུག་ཤེད། ལུང་ཐང་། འབོ་དེ་རྩེ། ཚེར་རུའི་ཤིང་། རྒྱ་རྩིའི་ཤིང་སོགས་ཤིང་གི་རྣམ་གྲངས་མང་པོ་ཡོད།
འབྲས་བུ་ཅན་གྱི་ཤིང་
ཁམ་སྐྱ། ཁབ་སེར། ཤ་ཁམ། ལོ་གསུམ་ཁམ་བུ། མངར་ཁམ་སོགས་བུའི་རིགས་མི་འདྲ་བ་མང་པོ་དང་། སྟར་ཁ་མི་འདྲ་བ་ཁག་བཞི། ཚ་ལུ་མ། ཀུ་ཤུ་མི་འདྲ་བ་མང་པོ། ལི་(ཆང་བ་ལི)་མི་འདྲ་བ་མང་པོ། སེའུ། སེ་འབྲུ་མངར་སྐྱུར་ཁག་མང་། རྒུན་འབྲུམ་དཀར་ནག་གཉིས། ཡང་རྒུན་འབྲུམ་ཆུང་བ། རོང་ས་ཁག་ཏུ་ཤིང་ནགས་ཀྱི་གསེབ་ཏུ་རང་གར་སྐྱེས་ཤིང་སྨིན་པ་མདོག་ནག་པོ་དང་རོ་ཤིན་ཏུ་མངར་བ་ཞིག་ཡོད། ཨ་སྨྲའི་འབྲས་བུ་ཆེ་ཆུང་གཉིས། ཆུང་བ་ལ་སོས་ནག་ཟེར། འབྲུག་སོས་ཟེར་བ་ཚེར་བ་ཚེར་ཤིང་གི་འབྲས་བུ་རོ་མངར་ཅན་ཞིག ར་རྒྱུག་སོས་ཟེར་བ་ཚེར་ཤིང་སྡོང་པོ་ཆེན་པོ་ཞིག་གི་འབྲས་བུ་ཆུང་ཆུང་རོ་བཅུད་གསེར་ལི་དང་འདྲ་བ་ཞིག་ཡོད། འདི་ལ་ལུང་ཚན་འགར་ཁྱོ་སོས་ཕག་སོས་ཟེར། བུ་རམ་ཤིང་དང་། ཀེ་ལའི་སྡོང་པོ། སྟག་ཚེར་དཀར་ནག་གཉིས་སོགས་མང་དུ་ཡོད། སྟག་ཚེར་དཀར་པོའི་འབྲས་བུ་མདོག་སེར་པོ་རོ་བཅུད་ཕུན་སུམ་ཚོགས་པ་ཞིག་ཡོད། འདི་ལ་ཡུལ་མི་རྣམས་ཀྱི་རང་སྐད་ལ་ཁྲུ་མ་ཞེས་གྲགས་ཤིང་ཐོན་ཁུངས་ཀྱང་ཆེ་བའི་གྲས་ཡིན།
༡༨༧༡ལོ།
༡༨༧༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རྒྱལ་ཐང
ཤ་མོང་གི་རིགས་
ཤོ་མོང་གསེར་ཤ། བེ་རྡོའི་ཤ་མོང་འདི་གཉིས་སྐམ་པོ་བྱས་ཏེ་རྒྱ་ནག་གི་ཡུལ་སོགས་ལ་རྒྱ་ཆེར་བཙོང་སྲོལ་ཡོད། དཀར་ཤ། མདོང་ཤ་མོང་། ཤ་མོང་བྱི་བ་རྐང་ལག ཤ་མོང་ལུ་ཟེར་བ་སོགས་ཤ་མོང་མི་འདྲ་བ་དུ་མ་ཡོད།
གཡེར་མ་དང་གཡེར་ཅན། གོ་སྙོད། ས་ཚོད། རི་སྒོག སྒ་སྨུག པུད་སྣ་སོགས་ཤ་སྨན་གྱི་རིགས་དུ་མ་ཡོད།
སྔོ་ཚོད་
མོག་རོ། དབྲ་ཤག གོ་བོ་ཚོད་མ། དབུར་བོང་སོགས་རི་ཀླུང་ཐང་གསུམ་དུ་རང་གར་སྐྱེས་པའི་སྔོ་ཚོད་ཀྱི་རིགས་དུ་མ་ཡོད། དབུར་བོང་ཞེས་པ་དེ་རི་མཐོ་སར་མདོང་ཤིང་གི་གསེབ་ཏུ་སྐྱེས་ཤིང་སྐམ་པོ་བྱས་ནས་རྒྱ་ཡུལ་སོགས་ལ་འགྲོ་བའི་ཚལ་རིགས་ཤིག་ཡིན། ཆེད་གཉེར་བཏབ་པའི་སྔོ་ཚོད་གྲས་པད་ཚལ་དང་། ཆིན་ཚལ། ལོ་གོར་པད་ཚལ། འཕུལ་ཀོ་ཕེ། ཇིན་ཚལ། ཅུམ་ཚལ། ཊོ་མ་ཊོ། བཙོང་། བཙོང་ལེབ། འུ་སི་འདི་ལ་བོད་དབུས་པས་བསོད་ནམས་པད་འཛོམས་ཟེར། ཞོ་གོག་དཀར་མར་གཉིས། གོང་ལ་ཕུག རྒྱ་ལ་ཕུག ཉུང་མ་རིགས་མི་འདྲ་བ་དུ་མ། དབུར་སིན། ཕག་ཤེ་མི་འདྲ་བཞི་སྐོར། གཞན་ཡང་སྔོ་ཚོད་ཀྱི་རིགས་མི་འདྲ་བ་མང་པོ་དང་ཐོན་ཁུངས་བཟང་ངེས་ཡོད། དེ་བཞིན་རི་ཀླུང་ཐང་གསུམ་དུ་སྐྱེས་པའི་མེ་ཏོག་གི་རིགས་མི་འདྲ་བ་དུ་མ་ཡོད་ཀྱང་རེ་རེ་བཞིན་བརྗོད་ཀྱིས་མི་ལང་ངོ་།
སོ་ནམ་པའི་ས་ཞིང་འདེབས་ལས་བྱེད་སྟངས་སྐོར་
ཞིང་ལུད་གསོག་འདོན་བྱས་ཏེ་ས་བོན་ཐོག་མར་འདེབས་པ་དང་། རྨོ་པ་ཐོག་མར་འགོ་འཛུགས་སྐབས་བཅས་ལ་རྨོ་པ་རྒྱག་མི་མཐོང་མཁན་དང་། ས་བོན་འདེབས་པ་པོ་མིང་བཀྲ་བཟང་ཞིང་དབང་པོ་ཚང་བ་ལོ་ན་གཞོན་པ་ཞིག་གྱོན་གཟབ་འཆོར་དང་བཅས་སྐར་རྩིས་མཁས་པས་རྩིས་འབྲས་ལྟར་འཕྲོད་སྦྱོར་དགེ་བའི་ཉིན་ཕྱོགས་གཙང་ལ་ཁ་བསྟན་ནས་དུས་ཚོད་འཕྱུག་མེད་ཐོག་ས་བོན་འདེབས་ཤིང་མཐོང་མཁན་གྱིས་མཛོ་དང་གླང་གོག་འདུལ་སྦྱོང་ལེགས་པར་བྱས་པ་གཉིས་གཤིབས་ཀྱི་ཐོག་ནས་རྨོ་པ་རྒྱག་འགོ་ཚུགས་དགོས་པ་དང་དེའི་ཉིན་ཇ་ཆང་སོགས་འདོད་ཡོན་བཟང་པོར་ལོངས་སྤྱོད་པ་སོགས་རྟེན་འབྲེལ་གང་ལེགས་བྱ་སྲོལ་ཡོད།
སྟོན་འབྲས་ཀྱི་རྣམ་གྲངས་
འབྲུ་རིགས་ནས་དཀར་ནག་གཉིས་དང་། སོ་བ་རིགས་མི་འདྲ་བ་གསུམ་བཞི། གྲོ་རིགས་མི་འདྲ་བ་གསུམ། སྲན་མ་རིགས་མི་འདྲ་བ་ལྔ་སྐོར། བྲ་བོ་དཀར་ནག་སྐྱ་གསུམ། ཏིལ་དཀར་ནག ཡུངས་དཀར། པད་ཁ། སོ་མ་ར་ཙ། ཉི་མ་མེ་ཏོག་གི་འབྲས་བུ། རོང་ས་ཁག་ཏུ་འབྲས། ཁྲེ་དང་ཙི་ཛི། མ་རྨོས་པའི་ལོ་ཏོག སུ་པན། སྒ་སྨུག སྒོག་བཙོང་སོགས་མང་དུ་ཡོད། རྒྱལ་ཐང་ཡུལ་ལྟེ་བ་དང་ཡང་ཐང་རྫོང་ཁོངས། རྫོང་ཁག་གཞན་འགའ་ཞིག་གི་ས་མཐོའི་ཡུལ་ལུང་རེ་ཟུང་བཅས་ལ་ལོ་རེར་སྟོན་འབྲས་ཐེངས་རེ་དང་། དེ་མིན་ཡུལ་གྱི་རྒྱ་ཁྱབ་ཚང་མར་ལོ་རེ་ལ་སྟོན་འབྲས་ཐེངས་གཉིས་རེ་སྨིན་པ་དང་། ཐོན་སྐྱེད་ཀྱི་གཙོ་བོ་གྲོའི་རིགས་དང་ནས་ཀྱི་རིགས། བྲ་བོའི་རིགས་རྣམས་ལོ་ལེགས་བྱུང་ན་སུམ་ཅུའི་སྐོར་ཐང་དང་། སྤྱིར་བཏང་བྲིས་ཁལ་ཞེས་ཉི་ཤུའི་སྐོར་ཐང་དང་། མ་མཐའ་ཡང་བཅོ་ལྔའི་སྐོར་ཐང་ལས་མ་ཉུང་བ་བཅས་ཐོན་སྐྱེད་བཟང་བའི་རྩེ་མོར་སོན་ངེས་ཤིག་ཡིན་ནོ།།
སྲོག་ཆགས་ཀྱི་སྐོར་
རི་ཀླུང་སྐམ་གཤེར་ལ་གནས་པའི་སྲོག་ཆགས་ཀྱི་སྐོར། བདག་ཏུ་མ་བཟུང་བའི་སྲོག་ཆགས། གསའ་ཞེས་པའི་གཅན་གཟན་གཟུགས་དབྱིབས་དང་ཆེ་ཆུང་སྟག་དང་མཚུངས་པ་ལ་སྤུ་མདོག་སྐྱ་ལོག་ལོག་ཅིག་ཡོད། དེ་ནི་རི་མཐོན་པོའི་སྒང་གཡའ་རྫ་དང་གངས་རིའི་མཚམས་ཀྱི་ནགས་ཁྲོད་ལ་ཡོད། སྟག་(?) གཟིག དོམ། དྲེད་མོ། གཡི་ཁྲ། གཡི་དཀར། བྱའི་གཡི། སྤྱང་ཀི འཕར་ར། ཝ་མོ། སྦེད་ཅེས་པ་ཝ་མོ་འདྲ་བ་ལ་རྔ་མའི་རྩེར་དཀར་པོ་མེད་པ་ཞིག  དྲེད་འབམ། སྲམ། ཨོག་དཀར། སྲེ་མོང་།
འདབ་ཆགས་ཀྱི་གྲས་
བྱ་རྒོད་དང་། གོ་བོ། བྱ་གླག ཁྲུང་ཁྲུང་སྐེ་རིང་། ལྷ་བྱ་གོང་མོ། རྒྱ་བྱ། དབྲོང་བྱ། བྱ་དཀར། རི་བྱ་རིགས་མི་འདྲ་བ་གསུམ། ནེ་ཙོ། ཁྲའི་རིགས་མི་འདྲ་བ་གསུམ།   ཁུ་བྱུག པིང་ཀྱུ་མ། འདི་ལ་ཡོལ་བ་ཟེར། འུག་པ། སྲིན་བྱ། སྲེག་པ། ཕོག་རོག(ཕོ་རོག) ཁྭ་ཏ། སྐྱུང་ཀ སྐྱ་ཁ། ཕུག་རོན། ཐེ་པ། ཁུག་ཏ། སྤུད་སྤུད་ཀུ་ཤུད།  གཞན་ཡང་ཤིང་ནགས་གསེབ་ཏུ་བྱ་རིགས་མི་འདྲ་བ་མང་པོ་ཡོད། ངང་དཀར། ངང་སེར། ངུར་བ། ཆུ་བྱ་ནག་པོ་གཟུགས་སྟོབས་ཆེ་བ་ཞིག་དང་། ཆུ་སྐྱར་སོགས་ཆུར་གནས་ཀྱི་བྱའི་རིགས་མང་པོ་ཡོད། བྱེའུ་འཇོལ་མོ་དང་། འཇོལ་ཡ།
རི་བྱི་
ཁང་བྱི། འདག་བྱི། ཆུ་བྱི། གསེར་བྱི་དང་དངུལ་བྱི། འབྲོག་བྱི། པགས་བྱི། བྱིའུ་བག་མ་སོགས་བྱིའུ་རིགས་གྲངས་ཀྱིས་མི་ལང་བ་ལྟ་བུ་ཡོད། གཞན་ཡང་ཉ་སྦྲུལ་སྦལ་གསུམ། རྐང་བརྒྱ་ལག་བརྒྱ། ཕྱེ་མ་ལེབ་སོགས་འབུ་སྲིན་གྱི་རིགས་འདྲ་མིན་སྣ་ཚོགས་པ་བརྗོད་ཀྱིས་མི་ལང་བ་ཡོད།
སྒོ་ཕྱུགས་
བདག་ཏུ་བཟུང་བའི་སེམས་ཅན་གྱི་གྲས། རྟ་དང་དྲེའུ། འབྲི་གཡག མཛོ་དང་མཛོ་མོ། བ་གླང་། ར་ལུག བོང་བུ། ཁྱི་ཕག ཁྱིམ་བྱ་བཅས་གསོ་སྐྱོང་དང་བདག་ཉར་བྱེད་པ་རེད། ཁྱིམ་ཚང་རབ་འབྲིང་ཕལ་ཆེ་བས་ཞིང་འབྲོག་གཉིས་ཀའི་འཚོ་ཐབས་དང་ཚོང་ལས་རྒྱ་ཆེར་བྱེད་ཅིང་། ཁྱིམ་ཚང་དཀྱུས་མ་རྣམས་ཀྱིས་གཙོ་བོར་ཞིང་ལས་དང་། བ་ཕྱུགས་དང་བོང་བུ་ར་ལུག་བྱ་ཕག་བཅས་གསོ་ཉར་དང་ཚོང་ལས་ཙག་ཙིག་བཅས་ལ་བརྟེན་ནས་འཚོ་ཐབས་སྒྲུབ་པའི་སྲོལ་ཡོད། རྒྱལ་ཐང་གི་ཡུལ་ལུང་འདིར་ས་ཞིང་མེད་པའི་འབྲོག་པ་བོད་ཀྱི་བྱང་གི་འབྲོག་ཆེན་ཁག་ལྟ་བུ་ཡོད་པ་མ་རེད། ཡུལ་འབྲོག་ཁག་གི་ཐོན་སྐྱེད་གཙོ་བོར་མར་དང་། ཐུད། ཟོ་ཐུད། རྩིད་པ། ཁུ་ལུ། ལུག་བལ། ཤ་དང་པགས་རིགས། རྔ་མ་སོགས་ཐོན་སྐྱེད་རྒྱ་ཆེར་ཡོད་ཅིང་། རྟ་ཕྱུགས་དང་ལུག་བཅས་ཀྱི་གཞོན་སྐྱེས་འཕེལ་ཐབས་དང་གསོ་སྐྱོང་གང་ལེགས་བྱེད་པ་རེད། ཁྱིམ་ཚང་དཔལ་འབྱོར་རབ་གྲས་ལ་འབྲི་མོ་བརྒྱ་ནས་སྟོང་ཕྲག་བརྒལ་བ་ཡོད་པ་མང་པོ་དང་། མཛོ་མོ་ལྔ་བཅུ་ནས་བརྒྱ་ཕྲག་བརྒལ་བ་མང་པོ་ཡོད། ལུག་དཀར་ནག་ཁྱོན་ཆེ་དང་། རྟ་རྒོད་མ་བརྒྱ་ཕྲག་ལྷག་པ་མང་པོ་དང་། དེ་བཞིན་མཛོ་གཡག་དང་། རྟ་དྲེལ་སོགས་ཀྱང་ཁྱོན་ཆེ་གསོ་ཉར་བྱེད་པ་རེད། འབྲོག་པ་ཁག་གི་སྒོ་ཟོག་སེམས་ཅན་རྣམས་དཔྱིད་ཀ་ནས་སྟོན་མཇུག་གི་བར་རི་མཐོའི་སྤང་གཤོང་ཡངས་ཤིང་རྩྭ་ཆུ་གང་བཟང་སར་རིམ་སྤོས་ཀྱིས་འགྲོ་སྡོད་བྱེད་པ་དང་། དགུན་དུས་སུ་གྲོང་སྡེ་སོ་སོའི་ཉེ་འགྲམ་དུ་སྡོད་གནས་ལོགས་སུ་ཡོད་པ་ཁག་ལ་སྡོད་སྲོལ་ཡོད། ཡུལ་གྱི་ཐོན་སྐྱེད་ཀྱི་ཐོག་ནས་ཡུལ་གྱི་མི་འབོར་ཡོངས་ལ་ཟས་གོས་སོགས་འཚོ་ཆས་ལྡེང་ངེས་ཐོག་ལྷག་འཕྲོས་འབོར་ཆེ་ཕྱིར་ཚོང་བྱ་རྒྱུ་ཡོད།
ཚོང་ལས
ཡུལ་ལུང་འདིར་ཚོང་ལས་རྒྱ་ཆེར་དར་ཞིང་ཚོང་པ་འབྱོར་པ་རབ་རྣམས་ལ་ཁལ་དྲེལ་ལྔ་བཅུ་དྲུག་ཅུ་ནས་དྲེའུ་ཉིས་བརྒྱ་སུམ་བརྒྱའི་བར་ཡོད་པ་མང་པོ་ཡོད། འབྱོར་པ་འབྲིང་རྣམས་ལའང་ཁལ་དྲེལ་ཉི་ཤུ་ནས་སུམ་ཅུའི་བར་ཡོད། ཚོང་ལས་ཀྱི་དངོས་ཟོག་ནི། རང་ཡུལ་ནས་ཐོན་པའི་གསེར་ཕྱེ་དང། དངུལ་ཧྲོབ། ཟངས་གར་བླུགས་ཀྱི་གོང་བུ། རྒྱ་རྩི། ཤིང་གི་མདུན་ཅོག་དཀྲོལ་མར་རྒྱ་རྩི་དང་གསེར་ཤོག་ཅན་སྤུས་ལེགས། ཤིག་གི་ཁམ་ཕོར་དང་ཙམ་ཕོར་(རྩམ་ཕོར་) རྒྱ་རྩི་མ། ཕིང་དང་བུ་རམ། ཀོ་བ་དམར་པོ། ཀོ་བ་དམར་པོའི་ཡོ་བྱད། རྒྱ་ནག་གི་ས་ཁུལ་ཁག་ནས་ཐོན་པའི་དངོས་ཟོག་གོས་ཅན་སྣེ་མང་། ཁ་བཏགས་སྣེ་མང་། ཇ་འབྲུ་དང་། ཇ་སྤྱན་ཤིང་། ཇ་རིལ་སོགས་ཉོ་བསྒྲུབས་བྱས་ཏེ། བོད་དབུས་ལྷ་ལྡན་སོགས་ལ་བཙོང་བསྒྱུར་བྱས་ཤིང་ལྷ་ལྡན་ནས་བོད་སྣམ་གྱི་རིགས་དང་། ཐེར་མ། གཙང་རུམ་(Tsang carpet)གྱི་རིགས། རྒྱ་གར་རས་ཆའི་རིགས། ཉེར་མཁོའི་དངོས་རིགས་སོགས་ཉོ་བསྒྲུབས་བྱས་ཏེ་རང་ཡུལ་གྱི་ས་ཁུལ་ཁག་དང་ས་ཐང་(ས་དམ་) དང་རྒྱ་ནག་གི་ས་ཁུལ་ཁག་ལ་བཙོང་བསྒྱུར་བྱེད་སྲོལ་ཡོད། ཡང་རང་ཡུལ་གྱི་ཐོན་ཟོག མར་དང་། ཐུད། ཟོ་ཐུད། ཕག་སྤུ། པགས་རིགས། འབྲི་གཡག་གི་རྔ་མ། དབྱར་རྩྭ་དགུན་འབུ། ཆིན་ཅོག གཡའ་གྲོ། བེ་སྨུག ཁྲག་རྭ། གླ་རྩི། དོམ་མཁྲིས། བྲག་ཞུན། སྨན་རིགས་ཀྱི་སྔོ་རྩྭ། བེ་རྡོའི་ཤ་མོང་སྐམ་པོ། དབུར་བོང་སྐམ་པོ། གསེར་ཤ་སྐམ་པོ་བཅས་རྒྱ་ནག་གི་ཚོང་རིགས་ཁག་ལ་རྒྱ་ཆེར་བཙོང་སྲོལ་ཡོད། ཡང་ཚོང་རིགས་འགའ་ཞིག་གིས་ཚ་བ་རོང་དང་ཆབ་མདོའི་བར་དང་། འཇང་ས་ཐང་(ས་དམ་)སོགས་བསྐོར་ནས་ཚོང་ལས་བྱ་སྲོལ་ཡོད། ཡང་ཚོང་རིགས་ཁ་ཤས་ཀྱིས་རྒྱལ་ཐང་རང་གི་རྫོང་ཁག་ཕན་ཚུན་བར་ཚོང་ལས་བྱ་སྲོལ་ཡོད། ལར་ནི་རྒྱལ་ཐང་ཡུལ་ལུང་འདི་ས་གཞི་རྒྱ་ཁྱོན་ཆེ་ལ་སྤང་ཐང་ཡངས་ཤིང་རྩྭ་ཁ་དང་སྐྱ་ནམ་བཟང་བ་དང་། ཉེར་མཁོའི་དངོས་ཟོག་འཚོལ་སྒྲུབ་སླ་བ་སོགས་སྔོན་བསགས་ཆེས་དཀར་ལེགས་བྱས་ཀྱི་འབྲས་བུའི་དཔལ་ཡོན་དུ་མས་ཕྱུག་པས་གཞན་ཡིད་དབང་མེད་དུ་འགུགས་ནུས་པའི་དགེ་མཚན་ཆེར་ཆེར་དར་བ་བཅས་ལ་བརྟེན་བོད་དབུས་ཕྱོགས་ལྷ་ལྡན་ནས་སྤྱི་སྒེར་ཁག་གི་ཚོང་པ་དང་། རྒྱ་ནག་གི་ས་ཁུལ་ཁག་ནས་རྒྱ་རིགས་ཀྱི་ཚོང་པ་མང་པོ་དང་། འདབས་འབྲེལ་གྱི་ཡུལ་ཁག་གཞན་ནས་ཚོང་ལས་དང་ཉེར་མཁོའི་དངོས་ཟོག་འཚོལ་སྒྲུབ་བྱེད་མི་གྲངས་ལས་འདས་པ་པདྨའི་མཚོ་ལ་ངང་པ་འཁོར་བ་ལྟར་ཡུལ་ལུང་འདིར་སྟོབས་འབྱོར་གྱིས་དྲེགས་པའི་འབྱོར་ལྡན་ཚོང་རིགས་ཁག་སོགས་ཀྱིས་འགྲོ་འོང་གི་བྱ་བར་བར་མ་ཆན་དུ་འཇུག་བཞིན་པ་བཅས་བདེ་སྐྱིད་ཀྱི་འཚོ་བ་གཞན་གྱི་བསྒྲུན་དུ་མེད་པའི་ཡུལ་ལུང་ཁྱད་པར་དུ་འཕགས་པ་ཞིག་ཡིན་ནོ།།
རེ་མ།
རེ་མ་ཞེས་པ་ནི་འཐེན་དཀྲོལ་རོལ་མོའི་རྣམ་གྲངས་ཤིག་སྟེ།དེ་ནམ་བྱུང་གི་ལོ་རྒྱུས་ཞིབ་པར་མི་གསལ་ཡང་འབྲེལ་ཡོད་རོལ་མོར་ཉམས་ཞིབ་གནང་མཁན་ཚོས་ཉིང་ཁྲི་ས་ཁུལ་རྨེ་རུ་ཤང་གི་ཨ་ཕོ་བློ་བསྟན་ལ་བཅར་འདྲི་ཞུས་འབྲས་སུ་ལོ་ངོ་བརྒྱ་ཕྲག་གི་ལོ་རྒྱུས་ཡོད་སྐད་དོ།།དེ་ཡང་ནང་དུ་སྤུན་བཅུག་སྟེ་ཕར་འཐེན་ཚུར་འཐེན་བྱེད་པའི་ཐགས་སྤྱད་སྒྲོམ་བུའམ་དྭགས་ཀོང་ཡུལ་སྐད་དུ་རེ་མ་ཞེས་པའི་དབྱིབས་དང་འདྲ་བས་རེ་མ་ཞེས་སུ་བརྗོད།དེ་ནི་དྭགས་ཀོང་རྒྱ་རྒྱུད་ལས་བོད་ཀྱི་ས་ཆ་གཞན་ལ་དར་སོ་མེད་ཀྱང་།རྒན་རབས་རྣམས་ཀྱི་གསུང་རྒྱུན་ལྟར་ན།དེ་སྔ་དྭགས་ཀོང་རྒྱ་རྒྱུད་ནས་འཚོ་ཐབས་ཞན་པའི་དམངས་ཁྲོད་སྒྱུ་རྩལ་པ་འགའ་རེས་དབུས་ཕྱོགས་ལྷ་སའི་སྲང་ལམ་ག་གེ་མོ་ཞིག་ཏུ་རེ་མ་ལ་བརྟེན་ནས་དྭགས་ཀོང་ཁུལ་གྱི་དམངས་གཞས་འདྲ་མིན་གཏོང་སྲོལ་ཡོད་པར་མ་ཟད།སྐབས་འགར་"མཉམ་དུ་གཏོང་ངམ་ལོགས་དགར་གཏོང་ངམ་"ཞེས་པའམ།ཡང་ན་"ཕོ་སྐད་རྒྱག་གམ་མོ་སྐད་རྒྱག་གམ་"ཞེས་པ་ལ་སོགས་པའི་མི་སྐད་སྣ་ཚོགས་བསྒྱུར་སྲོལ་ཡོད་སྐད།རོལ་ཆ་དེ་གཏོང་མཁན་གྱི་རྒྱུ་རྩལ་པར་ཆ་བཞག་ན།སྐྱེས་པ་ཡོད་ལ་བུད་མེད་ཀྱང་ཡོད།།
ཀརྨ་པ་ཆོས་གྲགས་རྒྱ་མཚོ་
(ཀརྨ་པ་སྐུ་ཕྲེང་བདུན་པ)འཁྲུངས་ཡུལ་བར་ཁམས་རྔོད་ཀྱི་སྤྱི་མདའ་ཞེས་བྱ་བར་རབ་བྱུང་བརྒྱད་པའི་ཤིང་ཁྱི(༡༤༥༤)ལོར་ཡབ་སྔགས་འཆང་གྲགས་པ་དཔལ་གྲུབ་དང་། ཡུམ་ཇོ་དར་བཟའ་ལྷ་མོ་སྐྱིད་གཉིས་ཀྱི་སྲས་སུ་འཁྲུངས། བྱིས་པ་གཞན་དང་མི་འདྲ་བའི་སྐུ་གསུང་ཐུགས་ཀྱི་ཁྱད་ཆོས་ངོ་མཚར་ཅན་མང་དུ་མངའ་བར་བརྟེན་སྐུ་གོང་མའི་དངོས་སློབ་སྙེ་བོ་དར་སྟེང་དགོན་པའི་མཁན་པོ་ཆོས་དཔལ་འབྱོར་གྱིས་ཀརྨ་པ་མཐོང་བ་དོན་ལྡན་གྱི་སྤྲུལ་སྐུ་ཡིན་མིན་བརྟག་དཔྱད་མང་པོ་མཛད་པས་སྐུ་གོང་མའི་ཉེར་སྤྱད་ངོས་འཛིན་དང་། བཀའ་ལན་གནང་སྟངས་བཅས་འཁྲུལ་མེད་བྱུང་བས་སྤྲུལ་སྐུ་ཡིན་པར་ཡིད་ཆེས་ཐོབ་ཅིང་། ཟླ་བ་ངོ་དགུ་བཞེས་པ་ན་གོ་ཤྲི་རིན་པོ་ཆེ་དབུས་ནས་ཕེབས་ཏེ་སླར་ཡང་བརྟག་དཔྱད་དང་བཅས་ངོས་འཛིན་མཛད་དེ་ཀརྨ་པ་སྐུ་ཕྲེང་དྲུག་པའི་ཡང་སྲིད་དུ་ཐག་བཅད་ནས་ཁྲི་ལ་བཀོད། དགུང་ལོ་དགུ་ལ་ཕེབས་པ་ཆུ་རྟ(༡༤༦༢)ལོར་ཁམས་ཀྱི་གདན་ས་ཀརྨར་ཕེབས། གོ་ཤྲི་རིན་པོ་ཆེའི་དྲུང་ནས་དགེ་བསྙེན་གྱི་སྡོམ་པ་བཞེས། དགུང་ལོ་བཅུ་གཉིས་པ་ཤིང་བྱ(༡༤༦༥)ལོར་ཀུན་མཁྱེན་འཇམ་དཔལ་བཟང་པོས་མཁན་པོ་དང་། གོ་ཤྲི་དཔལ་འབྱོར་དོན་གྲུབ་ཀྱིས་ལས་ཀྱི་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས། མཚན་ཆོས་གྲགས་རྒྱ་མཚོར་གསོལ། མཁན་པོའི་དྲུང་ནས་འདུལ་བའི་བསླབ་བྱ་དང་ལག་ལེན་རྣམས་དང་། གཞན་ཡང་མདོ་སྔགས་ཀྱི་ཆོས་བཀའ་མང་དུ་གསན། ཏཱ་མིང་རྒྱལ་རབས་ཀྱི་གོང་མ་ཁྲེང་ཧྥ་རྒྱལ་པོའི་ཁྲི་ལོ་དགུ་པ་ཆུ་སྦྲུལ(༡༤༧༣)ལོར་གོ་ཤྲི་བསོད་ནམས་རྒྱ་མཚོ་དང་། དུ་གང་བཀྲ་ཤིས་བཟང་པོ། གསོལ་ཇ་བ་འོད་ཟེར་རྒྱ་མཚོ། ཉི་མ་འོད་ཟེར་བཅས་ཀྱི་གདོང་ལུང་དང་། འཇའ་ས། དབུ་ཞྭ་ཞྭ་ནག་མུ་ཏིག་གིས་སྤྲས་པའི་སྣམ་སྦྱར། གསེར་བྲེ་ཆེན། གོས་དར་སྤུག་ཁྲི་བཅས་འབུལ་རྒྱུ་བསྐུར། དགུང་ལོ་ཉི་ཤུ་རྩ་གསུམ་པ་ལ《སངས་རྒྱས་ཀྱི་སྐྱེས་རབས་བརྒྱ་རྩའི་དོན་བསྡུས》བརྩམས་པར་མཛད། དགུང་ལོ་ཉི་ཤུ་རྩ་བཞི་པ་མེ་བྱ(༡༤༧༧)ལོར་བར་ཁམས་བརྒྱུད་ནས་མཚུར་ཕུའི་གདན་སར་ཕེབས་ཏེ་ལོ་ཤས་བཞུགས་ཤིང་། སླརཡང་ཁམས་ཕྱོགས་སུ་འགྲོ་དོན་བསྐྱངས་པ་བཅས་ས་གནས་གར་ཕེབས་སུ་ཆོས་གསུང་བ་དང་དགོན་པ་འདེབས་པ། འཁྲུགས་རྩོད་བར་འདུམ་མཛད་པ་སོགས་གྲངས་ལས་འདས། ལྷག་པར་དུ་དབུས་གཙང་གཉིས་སུ་ཀརྨ་བཀའ་བརྒྱུད་དང་། དགེ་ལུགས་པའི་བར་གྱི་འགལ་ཟླ་ཆེ་བ་དང་། བྱ་པ་ཁྲི་དཔོན་བཀྲ་ཤིས་དར་རྒྱས་དང་། རིན་སྤུངས་དོན་ཡོད་རྡོ་རྗེ་གཉིས་ཀྱིས་དགེ་ལུགས་མིང་མེད་དུ་གཏོང་བའི་འཁྲུགས་པ་ཆེན་པོ་བསླང་སྐབས་གྲུབ་མཐའི་ཕྱོགས་ལྷུང་ཕྱོགས་འགལ་ལ་བརྟེན་པའི་དམག་འཁྲུག་བྱས་ན་མི་འོསཔའི་བཀའ་ལན་མང་གནང་ཡང་བཀའ་ལ་བརྩི་སྲུང་ཞུ་མཁན་ཧ་ཅང་དཀོན་པ་བྱུང་འདུག་དགུང་ལོ་ང་གསུམ་གྱི་ངོར་ཕེབས་པ་རབ་བྱུང་བརྒྱད་པའི་མེ་སྟག(༡༥༠༦)ལོར་ཀོང་པོར་ཕེབས་བཞུགས་སྐབས་སྐུ་སྐྱེ་བ་གང་དུ་འབྱོན་པའི་ཞལ་ཆེམས་ཕྱག་བྲིས་གནང་སྟེ་གློ་བུར་དུ་དགོངས་པ་མྱ་ངན་ལས་འདས། སྐུ་གདུང་ཞུགས་འབུལ་ཞུས་པའི་སྐུའི་སྒལ་ཚིགས་ལ་རྟེན་ངོ་མཚར་ཅན་བྱོན་པ་ཀོང་པོ་རྩེ་ལྷ་སྒང་གི་གསེར་གདུང་ནང་གཟུངས་སུ་ཕུལ། གསུང་རྩོམ་སྐོར《ཕར་ཕྱིན་མངོན་རྟོགས་རྒྱན་གྱི་འགྲེལ་པ་འཇིག་རྟེན་གསུམ་གྱི་སྒྲོན་མེ》དང་། 《ཚད་མ་སྡེ་བདུན་གྱི་རྒྱས་འགྲེལ་རིགས་གཞུང་རྒྱ་མཚོ》《དབུ་མའི་ལྟ་ཁྲིད》《ཕྱག་ཆེན་རྒྱ་གཞུང་གི་ཁྲིད་ཡིག་ཆེན་མོ》《དབུ་ཚད་ཆོས་འབྱུང་ཆེན་མོ》སོགས་ཁྱོན་བསྡོམས་པོད་ཆེན་བརྒྱད་ཙམ་ཡོད། དེའི་ནང་ནས་ཕར་ཕྱིན་དང་ཚད་མ་སྡེ་བདུན་གྱི་འགྲེལ་ཆེན་གཉིས་ནི་འགྲེལ་པ་གཞན་དག་དང་མི་འདྲ་བའི་འཆད་ཚུལ་ཐུན་མོང་མ་ཡིན་པའི་ཁྱད་ཆོས་ལྡན་པ་ཞིག་ཡིན། ཞིབ་པར《ཆོས་འབྱུང་མཁས་པའི་དགའ་སྟོན》ལྕགས་དཔར་མའི་གྲངས༡༠༣༢ནས༡༡༡༥བར་དང་། 《ཀམ་ཚང་ཆོས་འབྱུང》པོད་དང་པོའི་ཤོག་གྲངས༢༦༦ནས༢༩༨བར་གསལ་ཞིང་། ནང་དོན་ཕན་ཚུན་ཁ་གསབ་བྱ་རྒྱུ་མང་ཙམ་འདུག་པས་ཞིབ་བསྡུར་གནང་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཞོན་ཙང་།
ཞོན་ཙང་(རྒྱ་སྐད།: 玄奘)ནི་སྐད་གྲགས་ཡོད་པའི་ཀྲུང་གོའི་ནང་ཆོས་བྱེད་མཁན་གྱི་གྲྭ་པ་ཞིག་རེད།
གའཀ
གའཀ (དབྱིན་ཇིའི་སྐད།: Oaxaca)ནི་ མེག་སི་ཀོ།ཀྱི་རྒྱལ་ཁབ་ཞིག་རེད། དེའི་རྒྱལ་ས་ནི་གའཀགྲོང་།རེད།
སོག་ཚང་དགོན་པ྄།
རི་བོ་དགེ་ལྡན་པའི་སྲོལ་ལུགས་འཛིན་པའི་དགོན་པ་ཆུང་ཆུང་འདི་ནི་མིང་དུ་གྲགས་པའི་རྨ་ཆུའི་ཁུག་སོ་དང་པོར་ཆགས་ཡོད།
དབྱིན་སྐད་དུ་Soktsang monastery ཟེར
ཟླ་༣ཚེས་༡༩ཉིན་
ཟླ་༣ཚེས་༡༩ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༨པ་ཡིན། ལོ་མཇུག་ལ་ད་དུང་ཉིན་༢༨༧ཡོད།
ཨ་མཆོག་ཚེ་རིང་རྣམ་རྒྱལ྄།
ཨ་མཆོག་ཚེ་རིང་ནི་ཨ་མདོའི་འབོ་ར་ནས་ཡིན། ད་སྐབས་ས་དམ་དུ་ཕྱི་གླིང་བ་ལྗོངས་རྒྱུ་བའི་སྣེ་ཤན་ལས་ཀ་གཉེར་གཞིན་ཡོད།།
ཞོན་ཙང་། (ནུབ་ཕྱོགས་སུ་བསྐྱོད་པའི་རྣམ་ཐར།)
ཞོན་ཙང་(རྒྱ་སྐད།: 玄奘)ནི་ནུབ་ཕྱོགས་སུ་བསྐྱོད་པའི་རྣམ་ཐར་ནང་གི་མི་སྣ་གཙོ་ཞིག་ཡིན།
ཞོན་ཙང་ནི་དུས་བདུན་པའི་དུས་དཀྱིལ་ཐང་རྒྱལ་རབས་ཀྱི་ཐང་གོང་མ་ཆེན་མོ་ཐང་མིན་ཙུང་གི་བུ་ཐང་ཐའེ་ཙུང་དུ་གྲགས་པ་འདིའི་སྐབས་སུ་བྱུང་བའི་ཐེག་དམན་ལྟ་གྲུབ་ཀྱི་བླ་མ་གྲགས་ཆེན་པོ་ཞིག་ཡིན་
གཡེར་ཁ།
གཡེར་ཁ་ནི་དཀྲོལ་བའི་རོལ་མོ་ཞིག་སྟེ། དེ་ཡང་དྲིལ་བུར་དཔེ་བལྟས་ཏེ་རིག་པས་བསྐྲུན་པ་ཡིན་སྟབས། དེའི་མིང་གི་རྣམས་གྲངས་ལ་དྲིལ་ཆུང་དང་ཕྲ་སྒྲོག་ཅེས་ཀྱང་བརྗོད།
འོ་ན་གཡེར་ཁ་ཞེས་པ་དེ་འདོད་རྒྱལ་ལམ་རྗེས་སྒྲུབ་གང་ཡིན་ཞེ་ན། དེ་ནི་རྗེས་སྒྲུབ་བཏགས་མིང་ཞིག་སྟེ་དྲིལ་བུ་ཆུང་ཆུང་གཡེར་མའི་ཁ་ལྟ་བུ་བྱས་པ་ལ་གཡེར་ཁ་ཞེས་བརྗོད་པའོ། ། དེ་ནམ་བྱུང་གི་ལོ་རྒྱུས་ནི་ཞིབ་པར་མི་གསལ་ཡང་། རྟ་བོང་སོགས་ཀྱི་སྐེ་རྒྱན་ལས་རོལ་མོར་འཕེལ་རྒྱས་བྱུང་བ་ཞིག་སྟེ། སྟོད་མངའ་རིས་སྐོར་གསུམ། བར་དབུས་གཙང་རུ་བཞི། སྨད་མདོ་ཁམས་སྒང་དྲུག་སྟེ་བོད་ཀྱི་ས་ཆ་ཕལ་ཆེར་ལ་དར་ཁྱབ་ཡོད། དེ་ཡང་རྒྱུ་ལྕགས་དང་། རག་ལི་བཅས་ལས་གྲུབ་ཅིང་། རྫ་མ་རིལ་རིལ་དེའི་ནང་དུའང་རྒྱུ་ལྕགས་ལས་གྲུབ་པའི་སྒྲ་འབྱིན་བྱེད་རྡེལ་རིལ་ཞིག་ཀྱང་ཡོད།།
རི་བོ་པོ་ཏ་ལ།
རི་བོ་པོ་ཏ་ལ་ནི་ཀྲེ་ཅང་ཞིང་ཆེན་གྱི་ཁོངས་སུ་ཡོད་ཅིང་མཚོ་ཐོག་གི་གླིང་ཕྲན་ཆུང་ངུ་ཁེར་ཆད་ཅིག་ཡིན། གླིང་ཕྲན་ཆུང་ངུ་དེའི་རྒྱ་ཁྱོན་ལ་སྟོང་སྨིས་གྲུ་བཞི་མ་༡༠ལས་མེད་ལ། "ཕྱི་རྒྱ་མཚོ་ཆེན་མོའི་ཆོས་ཀྱི་ཞིང་ཁམས་"ཞེས་པའི་མཚན་སྙན་ཡོད། རི་བོ་པོ་ཏ་ལ་ནི་འཕགས་པ་སྤྱན་རས་གཟིགས་ཀྱི་གནས་རི་ཡིན་ལ། ངག་རྒྱུན་ལྷར་ན་མི་ཞིག་གིས་སྤྱན་རས་གཟིགས་ཀྱི་སྐུ་ཞིག་ཁྱེར་ཏེ་མཚོ་ཐོག་ནས་ལྗར་པན་ལ་འགྲིམས་རྩིས་བྱས་པར། ཐེངས་འགར་མཚོ་རླུང་གིས་རི་བོ་པོ་ཏ་ལ་རུ་དེད་བྱུང་བས། ཕྱིས་སུ་མི་རྣམས་ཀྱིས་སྤྱན་རས་གཟིགས་ཀྱི་སྐུ་དེ་རི་བོ་པོ་ཏ་ལ་རུ་སྤྱན་དྲངས་པ་རེད་ཟེར།
བྱང་གཏེར།
བྱང་གཏེར་ནི་སྔ་འགྱུར་བཀའ་གཏེར་གཉིས་ལས་གཏེར་མའི་ཕྱོགས་སུ་གཏོགས་པ་བྱང་ཟང་ཟང་ལྷ་བྲག་ནས་གཏེར་སྟོན་ཆེན་པོ་རིག་འཛིན་རྒོད་ཀྱི་ལྡེམ་ཕྲུ་ཅན་གྱིས་གཏེར་ནས་བཞེས་པའི་རྫོགས་ཆེན་ཀུན་བཟང་དགོངས་པ་ཟང་ཐལ་གྱིས་གཙོས་པའི་ཆོས་ཚན་རྣམས་ལ་གོ་དགོས། གཏེར་འབྱུང་ལོ་རྒྱུས་ལས་ཆོས་ཚན་ལྔ་བརྒྱ་ཕྲག་གཅིག་སྤྱན་དྲངས་ཞེས་བྱུང་ཡང་། ད་ཡོད་བྱང་གཏེར་གསུམ་འབུམ་ཕྱོགས་སྒྲིག་ལ་ཁྱོན་པོད་རེ་གསུམ་བཞུགས། གཏེར་ཆོས་འདིའི་རྒྱུན་འཛིན་པ་ནི། སྔ་འགྱུར་རྙིང་མའི་དགོན་ཆེན་དྲུག་གི་ཡ་གྱལ་ཐུབ་བསྟན་རྡོ་རྗེ་བྲག་དང་། དེའི་དགོན་ལག་དང་བཅས་པས་གཙོ་བོར་ཉམས་བཞེས་མཛད་བཞིན་ཡོད།
གཏེར་སྟོན་རིག་འཛིན་ཆེན་པོའི་རྣམ་ཐར།
རིག་འཛིན་ཆེན་པོ་རྒོད་ཀྱི་ལྡེམ་འཕྲུ་ཅན།
༼མཚན་གཞན་རིག་འཛིན་དངོས་གྲུབ་རྒྱལ་མཚན། སྔ་འགྱུར་བའི་མ་དགོན་རྡོ་རྗེ་བྲག་༸སྐྱབས་མགོན་རིག་འཛིན་ཆེན་པོ་སྐུ་འཕྲེང་དང་པོ་དེ་ཡིན།༽ ཨྱོན་སངས་རྒྱས་གཉིས་པས་རྡོ་རྗེའི་ལུང་གིས་ཟིན་པའི་གཏེར་སྟོན་མཆོག་གི་སྤྲུལ་སྐུ་རྣམ་གསུམ་གྱི་ཡ་གྱལ་ཡིད་བཞིན་ནོར་བུ་ལྟ་བུའི་གཏེར་སྟོན་འདི་ཉིད་ནི།  ཨྱོན་པདྨའི་ཐུགས་སྤྲུལ་ཞང་སྣ་ནམ་པ་རྡོ་རྗེ་བདུད་འཇོམས་ཀྱི་སྐུ་སྤྲུལ་ཡིན། ལུང་གི་ཟིན་ཚུལ་ནི། སྙིང་ཏིག་གནད་ཀྱི་མན་ངག་དོན་བདུན་ལས།རི་བོ་བཀྲ་བཟང་ཞེས་པའི་ཤར་འདབས་སུ༔མེ་ཁམས་གླང་ལོ་སྨེ་བའི་མཚན་རྟགས་ཅན༔པདྨ་ང་ཡིས་བྱིན་གྱིས་བརླབས་པའི་རྟགས༔སྤྱི་བོར་རྒོད་ཀྱི་ལྡེམ་འཕྲུ་ཡང་ཡང་འབྱུང༔ཞེས་སོགས་ཨྱོན་དུས་གསུམ་མཁྱེན་པའི་རྡོ་རྗེའི་ལུང་གིས་ཡང་ཡང་བསྔགས་པར་མཛད་པའི་སྐྱེས་མཆོག་འདི་ཉིད་ནི།  རི་བོ་བཀྲ་བཟང་གི་ཤར་མདུན་བྱང་ཕྱོགས་ཐོ་ཡོར་ནག་པོའི་ཡུལ་བརྒྱུད་གཙང་ངམ་རིང་རྫོང་ཁོངས་སྣ་མོ་ལུང་གི་གཟིམ་ཁང་དུ་ཡབ་སློབ་དཔོན་བདུད་འདུལ་དཔལ་དང་ཡུམ་ཇོ་ལྕམ་བསོད་ནམས་ཁྱེའུ་འདྲེན་ཏེ་རྡོ་རྗེ་གཞོན་ནུ་ཡབ་ཡུམ་གཉིས་ཀྱི་སྲས་སུ་རབ་བྱུང་དྲུག་པའི་མེ་མོ་གླང་ཕྱི་ལོ་༡༣༣༧ལོའི་ཆོ་འཕྲུལ་ཟླ་བ་དང་པོའི་ཚེས་བཅུ་ལ་སྐུ་བལྟམས། དབུ་གཙུག་ཏུ་སྨེ་བ་དཀར་ནག་གཉིས། ལྟེ་བར་སྨེ་བ་གསུམ་སྒྲོམ། ཐུགས་ཀར་ཡི་གེ་ཨོཾ། དཔྲལ་བར་མཉེར་མ་གྱེན་འགྲེངས་གསུམ་སོགས་ཡོད་པའི་མཚན་རྟགས་བཟང་པོ་དང་ལྡན་པ། ཁྱད་པར་དགུང་ལོ་བཅུ་གཉིས་ཀྱི་དུས་སུ་ལུང་དོན་ལྟར་དབུ་གཙུག་ཏུ་རྒོད་སྒྲོ་གསུམ་དང་། ཉེར་བཞིའི་དུས་རྒོད་སྒྲོ་ལྔ་སྐྱེས་པས་རིག་འཛིན་རྒོད་ལྡེམ་ཞེས་ཡོངས་སུ་གྲགས།  སྐུ་གཞོན་ནུའི་དུས་ནས་ཡབ་ཆོས་ཞི་ཁྲོ་སྒྱུ་འཕྲུལ། བཀའ་བརྒྱད། མ་གཤིན་ཕུར་གསུམ་སོགས་ཁྱད་པར་ཡབ་ལས་བཀའ་མ་དང།  སློབ་དཔོན་ལྕང་མ་བ་ལས་ཉང་རལ། མཁས་པ་སྣང་ལྡན་རྒྱལ་པོ་ལས་ཆོས་དབང་གི་ལུགས་སོགས་རྙིང་མའི་ཆོས་སྐོར་ཕལ་ཆེ་བའི་གསན་བསམ་མཐར་ཕྱིན། དགུང་ལོ་སུམ་བཅུ་བྱོན་སྐབས་བྱང་ཟང་ཟང་ལྷ་བྲག་གི་རི་དུག་སྤྲུལ་སྤུངས་འདྲའི་རྐེད་ནས་མཛོད་ཆེན་ལྔ་ཡི་ཟབ་གཏེར་ཀུན་བཟང་དགོངས་པ་ཟངས་ཐལ་གཙོས་ཡན་ལག་དང་བཅས་པ་ཆོས་གཏེར་ལྔ་བརྒྱ་ཕྲག་གཅིག་སྤྱན་དྲངས། ལོ་ལྔའི་བར་དུ་མི་གཞན་ལ་ཚིག་ཙམ་ཡང་མ་གསུངས་པར་རང་གིས་ཉམས་སུ་བླངས་ནས་བསྐྱེད་རྫོགས་ཀྱི་རྟགས་མཚན་ཐམས་ཅད་མ་ཚང་བ་མེད་པ་མངོན་དུ་མཛད་དེ་ལུང་ཟིན་སྣོད་ལྡན་གྱི་སློབ་མ་རྣམས་ལ་རིམས་བཞིན་སྤེལ་བས་བོད་ཡུལ་སྟོད་སྨད་བར་གསུམ་ཀུན་ཏུ་ཁྱབ་ཏེ་བོད་ཁམས་སྤྱི་ལ་ཕན་པ་བློན་པོ་ལྟ་བུའི་གཏེར་གཅིག་བྱང་གཏེར་ཅེས་ཡོངས་སུ་གྲགས།གུང་ཐང་རྒྱལ་པོ་མཆོག་གྲུབ་སྡེས་ཏི་ཤྲིར་བཀུར་ཏེ་གཙུག་ཏུ་བསྟེན་པས་བོད་སྤྱིའི་བདེ་སྐྱིད་ལ་ཕན་པར་བྱུང་། དེ་ནས་རི་བོ་བཀྲ་བཟང་དུ་ཕེབས་ནས་རབ་བྱུང་གི་ཆ་བྱད་མཛད་དེ་གནས་དེར་དགོན་པ་ཕྱག་བཏབ། ཉིད་ནས་སྐལ་ལྡན་རྣམས་ལ་ཟབ་ཆོས་སྤེལ་བའི་རྒྱུད་པ་ལ། སྲས་མཆོག་རྣམ་རྒྱལ་མགོན་པོ་ནས་བརྒྱུད་པ་ལ་སྲས་བརྒྱུད། ཡུམ་མཚན་ལྡན་མའིི་སྤྲུལ་པ་ཡུམ་ཆེན་ལས་བརྒྱུད་པ་ལ་ཡུམ་བརྒྱུད། ཀུན་སྤངས་དོན་ཡོད་རྒྱལ་མཚན་ནས་བརྒྱུད་པ་ལ་སློབ་བརྒྱུད་ཅེས་གྲགས་པའི་ཆོས་བརྒྱུད་ད་ལྟའི་བར་བོད་རྒྱ་བལ་འབྲུག་སོགས་འཛམ་གླིང་ཤར་ནུབ་གང་སར་དར་ཁྱབ་ཧ་ཅང་ཆེ། རིག་འཛིན་ཆེན་པོ་འདི་ཉིད་ས་དྲུག་པ་ཐོབ་པའི་བྱང་ཆུབ་སེམས་དཔའ་ཡིན་པར་བཤད། སྐུ་ཚེའི་སྨད་སྦས་ཡུལ་འབྲས་མོ་གཤོངས་ཀྱི་གནས་སྒོ་ཕྱེ། བྲག་དཀར་བཀྲ་ཤིས་ལྡིངས་སུ་བྱོན་ནས་བསྟན་འགྲོའི་དོན་རྒྱ་ཆེར་མཛད་ནས་མཐར་དགུང་གྲངས་བདུན་བཅུ་དོན་གཉིས་ས་བྱི་ལོ་ཕྱི་ལོ་༡༤༠༨ལོར་ངོ་མཚར་བའི་བལྟས་དུ་མ་དང་བཅས་དགོངས་པ་ཆོས་དབྱིངས་སུ་གཤེགས། རིག་འཛིན་ཆེན་པོ་འདི་ཉིད་ཀྱི་སྐུ་འཕྲེང་རིམ་བྱོན་ལས་སྐུ་འཕྲེང་གསུམ་པ་ནས་ད་ལྟའི་རྡོ་བྲག་༸སྐྱབས་མགོན་རིག་འཛིན་ཆེན་པོ་སྐུ་འཕྲེང་བཅུ་པ་བར་སྔ་འགྱུར་བྱང་པའི་བསྟན་བདག་དང་དབུས་ཐུབ་བསྟན་རྡོ་རྗེ་བྲག་གི་གདན་རབས་མཛད་པ་ཡིན།། ཁུངས། བྱང་གཏེར་སྨོམ་ལམ་ཚིག་མཛོད་ལས་གཞིའི་མི་སྣ་ངོ་སྤྲོད།
གཏེར་ཆོས་གཙོ་བོ་རྣམས་ཀྱི་མཚན་ཐོ།
རྫོགས་པ་ཆེན་པོ་ཀུན་བཟང་དགོངས་པ་ཟང་ཐལ། ཕྱི་སྒྲུབ་ཐུགས་རྗེ་ཆེན་པོ་འགྲོ་བ་ཀུན་གྲོལ། ནང་སྒྲུབ་བླ་མ་རིག་འཛིན་གདུང་སྒྲུབ། གསང་སྒྲུབ་རྡོ་རྗེ་དྲག་པོ་རྩལ། བཀའ་བརྒྱད་དྲག་པོ་རང་བྱུང་རང་ཤར། ཀ་དག་དང་ཕག་མོ། ཕག་མོ་ཟབ་རྒྱ། བཀའ་འདུས། རིག་འཛིན་ཡོངས་འདུས། ཀརྨ་གུ་རུ། པདྨ་དྲག་པོ། དྲག་པོ་དབུ་དགུ། རྟེན་འབྲེལ་ཆོས་བདུན། བྱང་ཆུབ་སྤྱོད་དབང་། ཕུར་པ་དྲིལ་སྒྲུབ། ཚེ་སྒྲུབ་ལྕགས་སྡོང་མ། བཅས་རགས་བསྡུས་ཙམ་འདི་ལྟར་ལགས།
བྱང་གཏེར་སྒྲུབ་སྐོར་རྣམ་གསུམ།
བྱང་གཏེར་གྱི་སྒྲུབ་སྐོར་རྣམ་གསུམ་ནི་ཕྱི་སྒྲུབ་ཐུགས་རྗེ་ཆེན་པོ་འགྲོ་བ་ཀུན་གྲོལ་དང་། ནང་སྒྲུབ་རིག་འཛིན་གདུང་སྒྲུབ། གསང་སྒྲུབ་རྡོ་རྗེ་དྲག་པོ་རྩལ་གསུམ་ལ་ཟེར།
ཟླ་༣ཚེས་༢༠ཉིན་
ཟླ་༣ཚེས་༢༠ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༧༩པ་ཡིན། ལོ་མཇུག་ལ་ད་དུང་ཉིན་༢༨༦ཡོད།
ཧྲའ་ཝུའུ་ཅིང་།
ཧྲའ་ཝུའུ་ཅིང་(རྒྱ་སྐད།: 沙悟净)ནི་ནུབ་ཕྱོགས་སུ་བསྐྱོད་པའི་རྣམ་ཐར་ནང་ཞོན་ཙང་གི་དགེ་ཕྲུག་གསུམ་ནང་གི་ཡ་གྱལ་ཅིག་རེད།
ཁ་ན་ཌ་ཀྱི་སྒྱུ་རྩལ།
ཁ་ན་ཌ་ཀྱི་སྒྱུ་རྩལ་ནི་ཁ་ན་ཌ་ཀྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཧྭ་ཧྲན་རི་བོ།
ཧྭ་ཧྲན་རི་བོ་ནི་ཧའན་ཞི་ཞིང་ཆེན་གྱི་ཧྭ་ཡིན་རྫོང་ཁོངས་སུ་ཡོད། མཚོ་ངོས་ལས་མཐོ་ཚད་སྨིས་༢༡༠༠ཡོད། ཧྭ་ཧྲན་རི་བོར་ད་བུ་རྩེ་ལྔ་ཡོད་པ་ནི་མེ་ཏོག་གི་འདབ་མ་ལྔ་ཇི་བཞིན་ཕན་ཚུན་འབྲེལ་ཏེ་མེ་ཏོག་པ་ངྨ་ཆེན་པོ་ཞིག་དང་འདྲེ། གནའ་བོའི་དུས་སུ་རྒྱ་སྐད་ཀྱི་མེ་ཏོག་"花"གི"སྒྲ་ཟུར་ཆགས་ནས་ཧྭ་ཧྲན་"华山"ཞེས་མིང་དེ་ལྟར་ཐོགས། དབུ་རྩེ་ལྔ་བོ་ནི་སོ་སོ་བཞིན་དུ་བྱང་གི་ཡུན་ཐའེ་རྩེ་དང་། དབུས་ཀྱི་ཡུས་ཉུས་རྩེ། ཤར་གྱི་ཀྲའོ་དབྱང་རྩེ། ནུབ་ཀྱི་ལེན་ཧྭ་རྩེ། ལྷོའི་ལུའོ་ཡན་རྩེ་བཅས་ཡིན། ལྷུན་པོ་རྣམ་ལྔའི་ནང་དུ་ཧྭ་ཧྲན་ནི་གཟར་ཆེ་ཤོས་ཡིན་པ་ས་"ཧྭ་ཧྲན་རི་ལ་ཐར་བའི་ལམ་ནི་གཅིག་"ཅེས་པའི་བཤད་སྲོལ་ཡོད།
ཟླ་༣ཚེས་༢༡ཉིན་
ཟླ་༣ཚེས་༢༡ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༨༠པ་ཡིན། ལོ་མཇུག་ལ་ད་དུང་ཉིན་༢༨༥ཡོད།
སན་ཏོ་ཨོའོ་ཀོའོ་སེ་ཐིང་།
སན་ཏོ་ཨོའོ་ཀོའོ་སེ་ཐིང་(ལ་ཏིན​་སྐད།: Aurelius Augustinus Hipponensis)ནི་༣༥༤ལའོ་ཟླ་བ་༡༡པའི་ཚེས་༡༣ཉིན་སྐུ་འཁྲུངས་པ་དང་༤༣༠ལོའི་ཟླ་བ་༨པའི་ཚེས་༢༨ཉིན་ཚེ་ལས་འདས་ཁོ་བོ་ནི་ཧི་ཕོ་ རེ་ཇོའོ་(ད་ལྟའི་ཨན་ན་པ་ཞེས་པའི་གྲོང་འཁྱེར་དེ་རེད་)གི་མཁན་པོ་ཡིན་པ་དང་ཁོ་བོ་ནི་ལ་ཏིང་གི་སྐད་རིགས་ཤོད་ཤེས་མཁན་གྱི་མཚན་ཉིད་རིག་པ་མཁས་ཅན་ཞིག་དང་ཆོས་ཀྱི་རིག་པ་མཁས་ཅན་ཞིག་ཡིན། ཁོ་བོས་ནུབ་ཕྱོགས་ཡི་ཤུའི་ཆོས་ལུགས་འཕེལ་རྒྱས་སྐོར་གྱི་རྩོམ་མང་པོ་འབྲིས་ཡོད་པ་རེད།
ཧིན་ཧྲན་རི་བོ།
ཧིན་ཧྲན་ནི་ཧུའུ་ནན་ཞིང་ཆེན་གྱི་ཧིན་དབྱང་གི་ཁོངས་སུ་ཡོད་ལ་མཚོ་ངོས་ལས་སྨིས་༡༢༩༠ཡོད། ཅིང་ལྷུན་པོ་ལྔ་ལས་ཆེས་དམའ་ཤོས་ཡིན། "ཀྲོའུ་རུང་རི་རྩེའི་མཐོ་ལུགས་དང་། གསུང་རབ་གཙུག་ལག་ཁང་གི་མཛེས་ལུགས། ཧྥང་ཀང་དགོན་པའི་ཞི་ལུགས། ཆུ་ཡོལ་ཕུག་པའི་ངོ་མཚར་ལུགས་"བཅས་ནི་ཧིན་ཧྲན་རི་བོའི་རྨད་བྱུང་ཁྱད་ཆོས་རྣམ་བཞི་ཡིན། རི་བོ་དེ་ཡུལ་ཕྱོགས་སུ་ཡོད་ཕྱིར་གནམ་གཤིས་དྲོ་ཞིང་ཆར་ཆུ་མོད་ལ་སྨུག་སྤྲིན་རབ་རིབ་ཀྱིས་ནགས་ཚལ་སྟུག་པོ་གཡོགས་ཡོད་པས་ཡུལ་སྗོངས་ལྟ་ན་སྡུག
དུང་དཀར།
དུང་དཀར་ནི་སངས་རྒྱས་ཆོས་ལུགས་ཀྱི་དགེ་འདུན་སྤྱན་འདྲེན་པའི་ཡོ་བྱད་ཅིག་ཡིན་པས་ཆོས་དུང་ངམ་ཚོགས་དུང་ཞེས་ཀྱང་གྲགས་སྤྱིར་བོད་ཀྱི་དགོན་སྡེ་མང་ཆེ་བར་དར་སྲོལ་ཆེན་པོ་ཡོད་དེའང་རྗེ་གུང་ཐང་བསྟན་པའི་སྒྲོན་མེས་ལྟ་སྤྱོད་གཙང་མའི་རྒྱུད་པ་སྤེལ་བའི་ཕྱིར་ཐུབ་པའི་དྲུང་དུ་ཤེལ་དཀར་འཕྲེང་བ་ཕུལ་ཆོས་གདུང་གནས་ཤིང་ལུང་བསྟན་བདེན་པའི་མཐུས་བློ་བཟང་རྒྱལ་བའི་བསྟན་པ་རྒྱལ་གྱུར་ཅི་ཅེས་གསུངས་པ་ལྟར་སྔོན་སངས་རྒྱས་བཅོམ་ལྡན་འདས་ཀྱིས་རི་བོ་གངས་ཅན་གྱི་ལྗོངས་སུ་རྒྱལ་བའི་བསྟན་པ་ཉིན་མོར་བྱེད་པའི་རྟེན་འབྲེལ་གྱི་གནས་ཁྱད་པར་ཅན་ཡིན་པས་དགོངས་ཏེ་ཆོས་དུང་དཀར་པོ་འགོག་པ་རི་ལ་གཏེར་དུ་སྦས་པ་དེ་ཉིད་ཕྱིས་སུ་འཇམ་མགོན་བླ་མ་ཙོང་ཁ་པ་ཆེན་པོས་རྗེ་འཇམ་དབྱངས་བཀྲ་ཤིས་དཔལ་ལྡན་པར་ཁྱོད་ཀྱི་ཆོས་སྡེ་ཕུན་སུམ་ཚོགས་པ་ཞིག་ཐོབ་དང་་དགོན་མ་ལས་བུ་དགའ་བ་དར་རྒྱས་ཆེན་པོ་འོང་གསུངས་ནས་ཆོས་དུང་དེ་བཞིན་འགོག་པ་རི་ནས་གཏེར་དུ་བཞེས་ཏེ་རྟེན་སྐལ་དུ་གནང་བ་དང་་དེང་སྐབས་དཔལ་ལྡན་འབྲས་སྤུངས་དགོན་པའི་བྱམས་པ་མཐོང་གྲོལ་ཆེན་པོའི་སྐུ་མདུན་དུ་མཇལ་རྒྱུ་ཡོད་པས་ཆོས་དུང་དཀར་པོ་དེ་ཡིན་གཞན་ཡང་གོང་མ་སེ་ཆེན་གྱིས་འགྲོ་མགོན་ཆོས་རྒྱལ་འཕགས་པ་ལ་དབང་བསྐུར་གྱི་ཡོན་དུ་ཆོས་དུང་གྱང་གྲགས་མ་ཞིག་ཀྱང་ཡུལ་ཡོད།    །
རོའོ་པེར་ཐ་འཛོ་ལི་ཀ།
རོའོ་པེར་ཐ་འཛོ་ལི་ཀ་(དབྱིན་ཇིའི་སྐད།: Robert Zoellick)ནི་༡༩༥༣ལོའི་ཟླ་བ་༧པའི་༢༥ཉིན་སྐྱེས་པ་དང་ཁོ་བོ་ནི་འཛམ་གླིང་དངུལ་ཁང་གི་ཐེངས་༡༡པའི་དབུ་འཛིན་རེད།
དགའ་ལྡན་ཁྲི་ཐོག་གྱ་གཉིས་པ་རྒྱལ་རོང་ཡེ་ཤེས་ཆོས་འཕེལ་
དགའ་ལྡན་ཁྲི་ཐོག་གྱ་གཉིས་པ་རྒྱལ་རོང་ཡེ་ཤེས་ཆོས་འཕེལ་ནི། ཁམས་རྒྱལ་རོང་དུ་འཁྲུངས་པར་བཤད་ཅིང༌། ལྔ་མཆོད་དགོན་པའི་ལོ་རྒྱུས་སུ་མདོ་སྨད་རབ་སྒང་དར་མདོར་ཡབ་རྡོ་རྗེ་དགྲ་འདུལ་དང༌། ཡུམ་ཡེ་ཤེས་སྒྲོལ་མ་གཉིས་ཀྱི་སྲས་སུ་སྐུ་འཁྲུངས། སྐུ་ན་ཆུང་དུས་ནས་དར་མདོ་ལྔ་མཆོད་དགོན་པར་ཆོས་ཞུགས་ཐོག་རབ་ཏུ་བྱུང་སྟེ་ཡེ་གེ་འབྲི་ཀློག་སོགས་ལ་བསླབས་ཞེས་འཁོད། དགུང་ལོ་བཅུ་དྲུག་ལྔ་མཆོད་དགོན་པའི་ལོ་རྒྱུས་ནང་དགུང་ལོ་བཅུ་གསུམ་ཞེས་འཁོད་འདུག༦༡པར་དར་རྩེ་མདོ་བའི་ཚོང་འགྲུལ་འགའ་ཞིག་དང་མཉམ་དུ་དབུས་འགྱུར་ཆོས་ཀྱི་ཞིང་སར་བཏེགས། ར་ས་འཕྲུལ་སྣང་སོགས་དབུས་ཀྱི་རྟེན་གཙོ་ཁག་ལ་མཆོད་མཇལ་དང་མདོ་རྒྱུད་གཞུང་ལུགས་ལ་ཐོས་བསམ་སྒོམ་པ་མཐར་ཕྱིན་ནས་བསྟན་དང་འགྲོ་ལ་ཕན་པ་རླབས་པོ་ཆེ་སྒྲུབ་ཐུབ་པའི་ཐུགས་སྨོན་དྲག་པོས་མཚམས་སྦྱོར་གནང༌། གདན་ས་ཆེན་པོ་དཔལ་ལྡན་འབྲས་སྤུངས་བློ་གསལ་གླིང་གི་ཆོས་སྒོར་ཞུགས། དགའ་ལྡན་ཁྲི་ཆེན་བློ་བཟང་འཇམ་དབྱངས་དམ་ཆོས་དང༌། བློ་གླིང་མཁན་པོ་མཁྱེན་རབ་བསྟན་འཛིན་ལྷུན་གྲུབ་སོགས་ལ་བཏུགས་ནས། སྟག་ཚང་རྭ་བ་སྟོད་པའི་བསྡུས་གྲྭ་དང༌། དྲུང་ཆེན་ལེགས་བཟང་བའི་བློ་རིག། དགེ་བཤེས་ཚུལ་ཁྲིམས་རྣམ་རྒྱལ་གྱི་རྟགས་རིགས་སོགས་ལ་བསླབས་རྗེས། རྣམ་འགྲེལ་དང༌། དབུ་ཕར། འདུལ་མཛོད་གྱི་གཞུང་ལུགས་ཆེན་པོ་པོད་ལྔར་རྩོད་སྒྲུབ་རིགས་པའི་ལམ་ནས་གཞན་དྲིང་མེད་པའི་མཁས་པར་བསླབས། དགུང་ལོ་སོ་གཉིས་ཡན་མན་དུ་ལྷ་ལྡན་སྨོན་ལམ་ཆེན་མོའི་སྐབས་གཞུང་ཆེན་པོད་ལྔའི་གྲྭ་སྐོར་མཛད་པས་མཁས་པའི་མཚན་སྙྙན་བླ་ན་འབར། ལོ་དེར་གྲུབ་རིག་བྱེ་བའི་འབྱུང་གནས་དཔལ་ལྡན་སྨད་རྒྱུད་གྲྭ་ཚང་གི་ཆོས་སྒོར་ཞུགས་ནས་རྗེ་ཤེས་རབ་སེང་གེའི་རྒྱུད་ྜྲིཀ་དང༌། རྗེ་ཡབ་སྲས་ཀྱི་ལེགས་བཤད་ལ་བརྟེན་ནས་རྒྱུད་སྡེ་བཞིའི་གཞུང་ལུགས་ལ་གཞན་དྲིང་མེད་པའི་མཁས་པར་བསླབས་ནས་ངེས་དོན་གྱི་མདོ་སྔགས་རབ་འབྱམས་སྨྲ་བའི་བཤེས་གཉེན་ཆེན་པོར་གྱུར། སྡེ་དྲུག་མཁྱེན་རབ་དབང་ཕྱུག་དང༌། པཎ་ཆེན་བསྟན་པའི་ཉི་མ། ནགས་ཤོད་སྟག་ཕུ་རིན་པོ་ཆེ། ཡོངས་འཛིན་ཕུར་ལྕོག་པ། ཀུན་བདེ་གླིང་ངག་དབང་དཔལ་ལྡན་ཡེ་ཤེས་སོགས་སྐྱེས་ཆེན་དམ་པ་དུ་མའི་དྲུང་ནས། མདོ་སྔགས་ཀྱི་བཀའ་ལུང་མན་ངག་རྒྱ་ཆེར་ཞུས། དེ་ནས་རྒྱུད་འདེབས་ལས། ཤེས་བྱའི་སྒྱུ་འཕྲུལ་གར་གྱི་རྣམ་རོལ་ལས།། ཡེ་ཤེས་ཐུགས་ཀྱི་ཕོ་ཉ་ས་གསུམ་གྱི།། ལུང་རྟོགས་ཆོས་ཀུན་འཕེལ་མཛད་ཅི་ཡང་འཆར།། ཡོངས་འཛིན་རྗེ་བཙུན་བླ་མར་གསོལ་བ་འདེབས།། ཞེས་འབྱུང་བ་ལྟར། རྒྱུད་སྨད་བླ་མ་དང་མཁན་ཁྲི་རིམ་པར་ཕེབས་ཏེ་རྒྱུད་ཀྱི་འཆད་མཉན་རྒྱ་ཆེར་སྤེལ། མཁན་པོ་ལོ་དུས་ཚང་ནས་བྱང་རྩེ་རྒྱུད་རབ་བྱུང་བཅོ་ལྔ་པའི་ལྕགས་འབྲུག་༡༨༨༠ལོར་དགའ་ལྡན་གསེར་ཁྲིར་ཞབས་སོར་འཁོད་ནས། གདན་གསུམ་མཁས་མང་ནམ་མཁའི་སྐུར་ཚོགས་དང་དད་ལྡན་ས་ཡི་རྩི་ཐོག་ལྟར་ཚོགས་པའི་ལྷ་ལྡན་སྨོན་ལམ་ཆེན་མོའི་ཚོགས་དབུར་ཕེབས་ཏེ་མཛད་བརྒྱ་དཔག་བསམ་འཁྲི་ཤིང་དང༌། སྐྱེས་རབས་སོ་བཞི་པའི་བཀའ་ཆོས་འཆད་པ་དང༌། བྲག་དཀར་པཎྜིཏ་བློ་བཟང་དཔལ་ལྡན་བསྟན་འཛིན་སྙན་གྲགས་སོགས་རབ་བྱུང་བརྒྱ་ཕྲག་དུ་མར་བསྙེན་པར་རྫོགས་པའི་དགེ་སློང་གི་བསླབ་སྡོམ་གནང༌། རྨེ་རུ་བཞི་སྡེར་བྱང་ཆུབ་ལམ་གྱི་རིམ་པའི་འཁྲིད་ཆེན་བརྒྱད་ཀྱི་འཆད་མཉན་སྤེལ་ཏེ་བསྟན་པའི་བྱ་བ་རྒྱ་ཆེར་མཛད་བཞིན་ཁྲི་ལོ་བདུན་བསྐྱངས། ཁྲི་ལས་ཟུར་ནས་དགུང་ལོ་གྱ་དྲུག་པར་འཇའ་ཚོན་གྱིས་ནམ་མཁའ་ཡོངས་སུ་གང་བ་སོགས་ཡ་མཚན་པའི་ལྟོས་དུ་མ་དང་བཅས་ དགོངས་པ་ཆོས་དབྱིངས་སུ་ཐིམ་ཚུལ་བསྟན། གསུང་ལས་སྐྱེས་པའི་སློབ་མ་ནི། སྲིད་སྐྱོང་སྟག་བྲག་པཎྜིཏ་ངག་དབང་གསུང་རབ། བྲག་དཀར་པཎྜིཏ་བློ་བཟང་དཔལ་ལྡན་སོགས་སྐྱེས་ཆེན་དམ་པ་ཤིན་ཏུ་མང་པོ་བྱུང་སྣང༌།
དགའ་ལྡན་ཁྲི་ཐོག་གྱ་གསུམ་པ་རྒྱལ་རོང་བྱང་ཆུབ་ནམ་མཁའ་
དགའ་ལྡན་ཁྲི་ཐོག་གྱ་གསུམ་པ་རྒྱལ་རོང་བྱང་ཆུབ་ནམ་མཁའ་ནི། རྒྱལ་རོང་རབ་བརྟན་ཁུལ་འཁྲུངས། སྐུ་ན་ཆུང་དུས་གཞིས་དགོན་དུ་ཞུགས་ནས་ཡི་གེ་སྦྱོར་ཀློག་དང་ཆོས་སྤྱོད་སོགས་ལ་བསླབས། ན་སོན་པ་དང་དབུས་སུ་བྱོན་ནས་སེར་སྨད་གྲྭ་ཚང་རྒྱལ་རོང་ཁང་ཚན་དུ་ཆོས་ཞུགས་ཐོག་བཤེས་གཉེན་མཁས་པ་དུ་མའི་དྲུང་ནས་གཞུང་ཆེན་པོད་ལྔར་སློབ་གཉེར་མཛད། ལྷ་ལྡན་སྨོན་ལམ་ཆེན་མོའི་སྐབས་གདན་ས་གསུམ་གྱི་མཁས་མང་གནམ་གྱིས་ས་བཀབ་པ་ལྟ་བུའི་ཁྲོད་གཞུང་ཆེན་བཀའ་པོད་ལྔ་ལ་རྩོད་སྒྲུབ་རིགས་པའི་ལམ་ནས། དགག་བཞག་སྤོང་གསུམ་གྱི་དམ་བཅའ་བཞག་ནས་དགེ་བཤེས་ལྷ་རམས་པ་ཐོན། དེ་ནས་རྒྱུད་སྨད་དུ་ཞུགས་ནས་རྒྱུད་སྡེ་རྒྱ་མཚོའི་དོན་ལ་ནང་བྱན་ཆུབ་པའི་རྡོ་རྗེ་འཛིན་པ་ཆེན་པོ་དུ་མའི་དྲུང་ནས་པཎ་ཆེན་བསོད་ནམས་གྲགས་པའི་བསྐྱེད་རྫོགས་ཀྱི་ཡིག་ཆའི་སྟེང་ནས་རྗེ་ཡབ་སྲས་ཀྱི་ལེགས་བཤད་འཕགས་བོད་མཁས་པའི་བཞེད་སྲོལ་ཕྱིན་ཅི་མ་ལོག་པའི་དགོངས་དོན་རྒྱུད་སྡེ་བཞིའི་གཞུང་ལུགས་རྒྱ་མཚོ་ལྟ་བུར་ཐོས་བསམ་རྩལ་དུ་བཏོན། ད་དུང་ཐིག་རྩ་དང་རྡུལ་ཚོན་སོགས་ཀྱི་ལག་ལེན་ཆ་ལག་དང་བཅས་པར་གཞན་དྲིང་མེད་པའི་མཁས་པར་བསླབས། གསང་སྔགས་ཀྱི་སློབ་གཉེར་ཀྱང་གསན་བཞེས་རྒྱ་ཆེར་མཛད་དེ་རྒྱུད་སྟོད་དགེ་བསྐོས་དང་བླ་མ་དབུ་མཛད། མཁན་པོ། ཤར་རྩེ་ཆོས་རྗེ་བཅས་ཀྱི་ཁྲི་ལ་རིམ་པར་བཞིན་ཕེབས་ནས་ཀྱང༌། རྒྱུད་པའི་སྒྲིག་སྤྱོད་དམ་དྲག་ཤིན་ཏུ་ཚ་བ་གནོན་པ་དང་ྜྲིཀ་སྐྱོར་བ་བརྩི་བཞག་གནང་བ་སོགས་རྒྱུད་ཀྱི་བྱེད་སྒོ་སྤྱི་དང་སྐབས་བབ་འགན་འཁྲིས་གང་ཞིག་ཡོད་པ་དེ་དག་ཁྲལ་ཆས་དང་སླར་ཆས་སུ་མི་གནང་བར་དམ་པ་གོང་མའི་ཕྱག་སྲོལ་བཟང་པོ་རྣམས་ཟུར་ཆ་ཙམ་ཡང་མ་ཉམས་པར་འཛིན་སྐྱོང་གནང༌། རབ་བྱུང་བཅོ་ལྔ་པའི་མེ་ཁྱི༡༨༨༦ལོར་དགའ་ལྡན་ཁྲིར་ཕེབས་ནས་ཁྲི་ལོ་ལྔ་བསྐྱངས་རིང་ཆོ་འཕྲུལ་སྨོན་ལམ་ཆེན་མོའི་ཚོགས་དབུར་སྐྱེས་རབས་སོ་བཞི་པ་དང་དཔག་བསམ་འཁྲི་ཤིང་གི་བཤད་པ། བཞི་སྡེར་བྱང་ཆུབ་ལམ་གྱི་རིམ་པའི་འཆད་ཉན་སོགས། མདོར་ན་དགའ་ལྡན་གསེར་ཁྲི་རིམ་བྱོན་གྱི་བྱེད་སྒོ་གང་ཞིག་ཡོད་པ་ཀུན་འཐུས་ཤོར་མེད་པར་མཛད་དེ་འཇམ་མགོན་རྒྱལ་བ་གཉིས་པའི་བསྟན་པ་རིན་པོ་ཆེ་བཤད་སྒྲུབ་གཉིས་ཀྱི་སྒོ་ནས་བླ་ན་སྤེལ་བཞིན་པའི་མུར་སྐུ་ཚེའི་འཕེན་པ་དག་ཞིང་དུ་བཏོད། རྣམ་ཐར་ཟུར་དུ་མི་སྣང༌། །
ས་དམ།
ས་དམ། འཇང་ས་དམ་རྒྱལ་པོའི་རྒྱལ་ས། Lijiang 丽江 འཇང་རིགས་གི་ཆོས་ལུགས་ནི་གདོན་མའི་བོད་ཀྱི་བོན་ཆོས་ཡིན། འོན་ཀྱང་ཁོང་ཚོས་རང་ཉིད་ཀྱི་ལོ་རྒྱུས་ཡག་པོ་མི་ཤེས་པས་མིང་ལ་དུང་པཱ་ཅོའོ་ཞེས་ཆོས་ལུགས་མི་འདྲ་ཤིག་ཡིན་པར་འདོད།
ཨོ་སེ་ཐེ་ལི་ཡའི་སྒྱུ་རྩལ།
ཨོ་སེ་ཐེ་ལི་ཡའི་སྒྱུ་རྩལ་ནི་ཨོ་སེ་ཐེ་ལི་ཡའི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
ཡ་ཧོ་ཝཱ་
དཀོན་མཆོག་གསུང་རབ་ནང་གི་(བཱ་ཡི་བཱལ་ནང་གི་)ལྷ་གཙོ་བོའི་མཚན། གསར་སྐྲུན་པ། སྐྲུན་མཁན་
ཡེ་ཤ་ཡྰ་ལེའུ་༤༥་པའི༡༨པ
ནམ་མཁའི་གསར་སྐྲུན་པ།  དཀོན་མཆོག་ངོ་མ།
ས་གཞི་བསྐྲུན་མཁན། དེ་བརྟན་པོར་བཙུགས་མཁན།
ས་གཞི་དོན་མེད་དུ་མ་བསྐྲུན་པར་མི་རྣམས་སྡོད་པའི་ཆེད་དུ་བསྐྲུན་མཁན།
དཀོན་མཆོག་ཡ་ཧོ་ཝྰས་འདི་ལྟར་གསུངས།
“ང་ཡ་ཧོ་ཝྰ་ཡིན། གཞན་སུའང་མེད།
དབྱིན་ཇིའི་སྐད་ཐོག་ནས་"Jehovah"ཟེར།
ཟླ་༣ཚེས་༢༢ཉིན་
ཟླ་༣ཚེས་༢༢ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༨༡པ་ཡིན། ལོ་མཇུག་ལ་ད་དུང་ཉིན་༢༨༤ཡོད།
དབང་ཧྥེའི།
དབང་ཧྥེའི་'(རྒྱ་སྐད།: 王菲)ནི་ཀྲུང་གོའི་གཞས་མ་དང་འཁྲབ་སྟོན་པ་ཞིག་ཡིན།
སྐུ་ལྷ
སྐུ་ལྷ་ རྒྱལ་རོང་བཙན་ལྷ་རྫོང་གི་ཁོངས་སུ་ཡོད་པའི་སྐུ་ལྷ་གཞི་བདག་ཞེས་པའི་གངས་རི་ཞིག་ཡིན།
བཀྲ་ཤིས་རྟག་བརྒྱད།
༡ གདུགས
ཚངས་པ་ལ་སོགས་པས་སངས་རྒྱས་ལ་ཕུལ་བ་དང་སངས་རྒྱས་རང་གི་སྐུ་ལ་དབུ་གདུགས་ལྟར་དུ་ཡོད་པ་སོགས་བསོད་ནམས་དང་ཡེ་ཤེས་ཀྱི་རང་རྩལ་ལས་སོ་སོའི་མཚན་མ་མངོན་པའི་གདུགས་དཀར་པོ་ནི་གསེར་གྱི་ཡུ་བ་ཅན། དར་སྣ་ཚོགས་ཀྱི་འཕུར་ལྡང་གཡོ་བ་རིན་པོ་ཆེའི་ཏོག་གིས་རབ་ཏུ་མཛེས་པ་སེམས་ཅན་ཐམས་ཅད་ཉོན་མོངས་པའི་ཚ་གདུང་སེལ་བར་བྱེད་པ་དེ་དང་།
༢ གསེར་ཉ།
ཤེས་རབ་དང་ཡེ་ཤེས་ཀྱི་སྤྱན་གྱི་མཚོན་བྱེད་གསེར་གྱི་ཉ་གཡུའི་འདབ་གཤོག་དང་ལྡན་པ། མིག་འབྲས་སྒོར་ཞིང་མཛེས་ལ་འོད་འཁྱུག་པ། མཉེན་ཞིང་ལྕུག་པའི་ཉམས་འགྱུར་ཅི་ཡང་ངོམ་ཞིང་སྐྱེ་བོ་ཀུན་ལ་ཤེས་རབ་ཀྱི་མིག་སྤྱིན་པར་བྱེད་པ་དེ་དང་།
༣ པདྨ།
པདྨ་ལ་ཆུ་མི་ཆགས་པ་ལྟར་བདག་སོགས་འཁོར་བ་ལ་གནས་ཀྱང་། འཁོར་བའི་སྐྱོན་གྱིས་མི་གོས་པ་མཚོན་བྱེད། མེ་ཏོག་པདྨ་ཚོན་དང་མདངས་ཀྱིས་རབ་ཏུ་མཛེས་ཤིང་དྲི་བཟང་པོ་ཕྱོགས་མེད་དུ་འཐུལ་བ། འདབ་སྟོང་རྣམ་པར་བཞད་ཅིང་མཉེན་ལྕུག་གི་ལོ་མ་རྒྱས་ཚེ་རབས་ཀུན་ཏུ་རྫུན་ལ་སོགས་ངག་གི་མི་དགེ་བ་ཐམས་ཅད་ཡོངས་སུ་སྤངས་ཏེ་ཚིག་འཇམ་པོ་སྨྲ་མཁས་པ། དམ་པའི་ཆོས་ཀྱི་བདུད་རྩི་མྱངས་ནས་འཆད་རྩོད་ལ་ཐོགས་པ་མེད་པའི་ལྗགས་པདྨ་ལྟ་བུ་འཐོབ་པར་བྱེད་པ་དེ་དང་།
ཟླ་༣ཚེས་༢༣ཉིན་
ཟླ་༣ཚེས་༢༣ཉིན་ནི་སྤྱི་ལོའི་ལོ་གཅིག་གི་ནང་གི་ཉི་མ་༨༢པ་ཡིན། ལོ་མཇུག་ལ་ད་དུང་ཉིན་༢༨༣ཡོད།
བཀྲ་ཤིས་རྟག་བརྒྱད།
༤ དུང་དཀར།
བྱང་ཆུབ་སེམས་དཔའ་གཞན་དོན་དུ་སྐྱེ་བ་བཟུང་བའི་བཀྲ་ཤིས་པའི་ཆོས་དུང་གཡས་སུ་འཁྱིལ་བ་སངས་རྒྱས་ཀྱི་ཚེམས་ཕྲེང་བཞི་བཅུའི་མཚན་མ་མངོན་སུམ་དུ་གསལ་ཞིང་། ཚེམས་ཀྱི་བར་ནས་དམ་པའི་ཆོས་དང་བཀྲ་ཤིས་པའི་སྒྲ་དབྱངས་ཕྱོགས་བཅུར་སྒྲོག་པ་དང་། སྐྱེ་རྒུ་རྣམས་ལ་གོང་གི་མཆོག་ཐོབ་པར་བྱེད་པའི་བཀྲ་ཤིས་པའི་དུང་དཀར་གཡས་འཁྱིལ་བ་དང་།
༥ བུམ་པ།
དེ་བཞིན་གཤེགས་པའི་མགུལ་གྱི་རྣམ་པ་སྟེ། གསེར་གྱི་བུམ་པ་འཆི་མེད་བདུད་རྩིས་གང་བའམ། ཡང་ན་རིན་པོ་ཆེས་གང་བ་ཟད་མི་ཤེས་པའི་གཏེར་ཆེན་པོའི་བུམ་པས་སྐྱེ་རྒུ་ཐམས་ཅད་བུམ་པ་བཅུད་ཀྱིས་གང་བ་ལྟར་རང་རྒྱུད་ཆོས་ཀྱིས་གང་ནས་གདུལ་བྱའི་རྒྱུད་ཚིམས་པ་དང་ཡང་ན་འདོད་དགུ་ལོངས་སྤྱོད་ཐམས་ཅད་འབད་མེད་འབྱུང་བའི་གཏེར་གྱི་བུམ་པ་དང་།
༦ དཔལ་བེའུ།
བདེ་བར་གཤེགས་པ་ཐམས་ཅད་ཀྱི་ཐུགས་ཀྱི་མཚོན་བྱེད་རིན་པོ་ཆེ་དཔལ་བེའུ་འཇའ་དང་འོད་ཀྱི་རང་གཞིན་ཅན་སངས་རྒྱས་ཀྱི་མཁྱེན་པ་ཐམས་ཅད་ཐོགས་མེད་དུ་མཁྱེན་ཅིང་། གཏིང་དཔག་པར་དཀའ་བའི་སྟོབས་ཐམས་ཅད་རང་གི་རྒྱུད་ལ་འཐོབ་པར་བྱེད་པ་དེ་དང་།
༧ ནོར་བུ།
ལྷ་རྫས་ལས་གྲུབ་པའི་དར་ཚོད་སྣ་ལྔ་ལྷབ་ལྷབ་ཏུ་གཡོ་ཞིང་དགོས་འདོད་ཀུན་ཏུ་འབྱུང་བའི་ནོར་བུ་རིན་པོ་ཆེ་ཏོག་ཏུ་མཛེས་པར་སྤུད་པ། བསྟན་པ་མི་ནུབ་བསྐལ་པར་གནས་པའི་རྒྱལ་མཚན་རྫོགས་པའི་སངས་རྒྱས་ཀྱི་སྐུ་ལུས་ལྟ་བུ་ཕས་ཀྱི་རྒོལ་བ་དང་མི་མཐུན་བའི་ཕྱོགས་ཐམས་ཅད་ལས་རྣམ་པར་རྒྱལ་ཞིང་སྟོབས་ཡོངས་སུ་རྫོགས་ཏེ་བརྗིད་ཅིང་མཛེས་པས་མཐོང་བ་ཙམ་གྱི་ཡིད་ཀྱི་བརྟན་པ་དབང་མེད་དུ་འཕྲོག་པ་སྐྱེ་བོ་ཕལ་བའི་ལུས་ལས་སུམ་འགྱུར་གྱིས་འཕགས་པ་ཐོབ་པར་བྱེད་པ་དེ་དང་།
༨ འཁོར་ལོ།
ཚངས་པ་ལ་སོགས་པས་དེ་བཞིན་གཤེགས་པར་ཕུལ་ཞིང་དེ་བཞིན་གཤེགས་པའི་ཞབས་ཀྱི་མཐིལ་དུ་བསོད་ནམས་ཀྱི་སྟོབས་ལས་འཁོར་ལོའི་མཚན་མ་རང་བཞིན་གྱིས་མངོན་པ་སྟེ་དེ་བཞིན་གཤེགས་མཚོན་བྱེད་སྲིད་པའི་དྲ་བ་ཉོན་མོངས་པའི་རང་བཞིན་ཅན་རྩད་ནས་གཅོད་ཅིང་ཕ་རོལ་གྱི་རྒོལ་བ་ཐམས་ཅད་ཟིལ་གྱིས་གནོན་པར་བྱེད་པའི་གསེར་གྱི་འཁོར་ལོ་རྩིབས་སྟོང་དང་ལྡན་པ་གཞན་གྱི་སྟོབས་རྣམས་འཕྲོག་ཅིང་རང་གི་དཔལ་དང་ལོངས་སྤྱོད་སྙན་གྲགས་དང་དབང་ཐང་ཐམས་ཅད་བསྐྱེད། ཐེགས་གསུམ་ཆོས་ཀྱི་འཁོར་ལོ་བསྐོར་ནས་གདུལ་བྱ་ཐམས་ཅད་ཡོངས་སུ་སྨིན་པར་བྱེད་པ་དེ་དང་བཅས་བརྒྱད་དོ།
ཉི་གདུགས་
ཉི་གདུགས་ནི་ཆར་པ་དང་ཉི་མའི་འོད་ཟེར་བསྒྲིབས་ཐུབ་པའི་དངོས་པོ་ཞིག
རྗེ་ཙོང་ཁ་པའི་རྣམ་ཐར།
•	ནང་འཛུལ། •	དེབ་སྐྱེལ། •	མདུན་ཤོག •	ཟིན་བྲིས། •	ང་ཚོའི་སྐོར། •	འབྲེལ་གཏུགས། •	པར་མཛོད། •	གསལ་བསྒྲགས། འཚོལ་བ། བོད་དང་བོད་མི། ཤེས་བྱའི་ཁོར་ཡུག དྲ་ཐོག་འདུག རྗེ་རིན་པོ་ཆེའི་རྣམ་ཐར་ལོ་ཚིགས་སུ་བསྒྲིགས་པ། མཐའ་མའི་བསྐྱར་བཅོས། (༠༧༢༠༡༡༢༣༢༡) འབྲི་མཁན། མཁར་སྒང་བསོད་ནམས་དབང་ལྡན། ༠༦༢༠༡༡༢༣༠༨
ཧྥི་ལི་པིན་གྱི་སྒྱུ་རྩལ།
ཧྥི་ལི་པིན་གྱི་སྒྱུ་རྩལ་ནི་ཧྥི་ལི་པིན་གྱི་གོམས་སྲོལ་གྱི་རིག་རྩལ་ལམ་སྒྱུ་རྩལ་ལོ།
དཀྱིལ་འཁོར་གྱི་མིང་འབྱུང་ཚུལ་
སྤྱིར་དཀྱིལ་འཁོར་ཞེས་པ་ནི་ལྷ་གཙོ་འཁོར་རྟེན་དང་བཅས་པའི་བཀོད་པ་སྟེ་རྒྱལ་བ་རྡོ་རྗེ་འཆང་གིས་གདུལ་བྱའི་དབང་གིས་རྒྱུད་དེ་དང་ དེ་གསུང་བའི་སྐབས་སུ་ལྷ་དེ་དང་དེའི་དཀྱིལ་འཁོར་གྱི་བཀོད་པ་དངོས་སུ་སྤྲུལ་ཏེ་དབང་བསྐུར་ཅིང་རྒྱུད་བསྟན། ཕུང་པོ་ལྔས་མཚོན་པའི་ཁ་དོག་ལྔ་ནི་རྣམ་པར་སྦྱངས་པ་སྟེ་དག་པ་དང༌། དག་པ་གསུམ་གྱི་རྟོགས་པ་མཐར་ཐུག་གི་དག་པས་ཐུགས་ཀྱི་ར་བ་གསུམ་དང༌། དབང་བོ་ལྔ་རྣམས་ཀྱི་དག་པས་གསུང་གི་ར་བ་ལྔ་བ་དང༌། སྟོབས་ལྔ་རྣམས་ཀྱི་རྣམ་དག་གིས་སྐུའི་ར་བ་ལྔ་སྟེ། དེ་དག་ཐུགས་གསུང་སྐུ་ཡི་དཀྱིལ་འཁོར་ལ་དེ་ལྟར་སྦྱོར་དགོས་པའོ།། གཟུངས་རྣམས་ཀྱི་དག་པས་དཀྱིལ་འཁོར་གསུམ་ག་ལ་ཡོད་པའི་ཁ་ཁྱེར་ཞེས་བྱ་བ་སྟེགས་བུ་བཞི་ཚན་གསུམ་སྟེ། ཡེ་ཤེས་ཀྱི་ཕ་རོལ་ཏུ་ཕྱིན་པ་བཅུ་རྫོགས་པ་དག་པ་ཡིས་རིན་པོ་ཆེའི་སྣམ་བུ་རིན་པོ་ཆེའི་འཚར་བུ་རྣམ་པར་བཀྲ་བ་དང༌། སྤྱོད་པས་བསྡུས་པ་དྲུག་དང༌། རྟོགས་པས་བསྡུས་པ་དྲུག འཕྲིན་ལས་ཀྱིས་བསྡུས་པ་གསུམ། ཡེ་ཤེས་ཀྱིས་བསྡུས་པ་གསུམ་སྟེ་མ་འདྲེས་པའི་ཆོས་ནི་བཅོ་བརྒྱད་ཀྱི་དག་པས་དོ་ཤལ་དང་དོ་ཤལ་ཕྱེད་པ་དཀྱིལ་འཁོར་གསུམ་པོ་དེ་རྣམས་ལ་ཡོད་པ་ཉིད་དང༌། དབང་བཅུ་བོ་རྣམས་ཀྱི་དག་པས་ཀྱང་བ་ཀུ་ལི་ཤར་བུ། དགེ་བ་བཅུ་དག་པས་ཀྲ་མ་ཤིརྵ་སྟེ་མདའ་ཡབ་ཀྱི་ཕྲེང་བ། རྣམ་ཐར་གྱི་དག་པས་དྲིལ་བུའི་སྒྲ་ནི་རྫོགས་པར་སྒྲོགས་པ། རྫུ་འཕྲུལ་གྱི་རྐང་བ་བཞི་དག་པས་མདའ་ཡབ་ཀྱི་བར་རྒྱལ་མཚན་སྣ་ཚོགས་པས་གཏམས་ཤིང་དཀྲིགས་པ། ཡང་དག་སྤོང་བ་བཞི་དག་པས་མེ་ལོང་འོད་རབ་ཏུ་འབར་བ། བྱང་ཆུབ་ཡན་ལག་བདུན་གྱི་དག་པས་རྔ་ཡབ་སྣ་ཚོགས་གཡོ་བ། གསུང་རབ་ཡན་ལག་དགུ་ཡིཧ་དག་པས་མེ་ཏོག་གི་ཕྲེང་བ་སྣ་ཚོགས་པས་བརྒྱན་པ། བསྡུ་བའི་དངོས་པོ་བཞི་བོ་རྣམས་ཀྱི་དག་པས་ནི་གཞལ་ཡས་ཁང་གི་ཟུར་དུ་སྣ་ཚོགས་རྡོ་རྗེས་བརྒྱན་པ། བདེན་པ་བཞིའི་དག་པས་རིན་ཆེན་བཞི་རྣམས་ཀྱིས་སྒོ་དང་སྒོ་ཁྱུད་མཚམས་སུ་སྤྲས་པ། མངོན་ཤེས་ལྔ་ཡི་དག་པས་རྟག་ཏུ་ནི་འོད་ཕྲེང་གི་ཟླུམ་སྐོར་ཆེན་པོ་ལྔ་ཡིས་བསྐོར་པ། སྐུ་བཞིའི་བདག་ཉིད་རྣམ་པ་ཀུན་མཁྱེན་བྱང་ཆུབ་པ་དག་པས་ཕྱི་རོལ་ཏུ་རྡོ་རྗེ་ཕྲེང་བས་ལེགས་པར་བསྐོར་པ། ཟག་མེད་ཀྱི་བདེ་བ་གཅིག་པུའི་རང་བཞིན་བུ་གནས་པ་དག་པས་ལྕགས་རི་ཡིས་བསྐོར་པ་སྟེ། ཁོར་ཡུག་ཏུ་རྡོ་རྗེའི་ཕྲེང་བ། ཡེ་ཤེས་ལྔའི་རང་བཞིན་གྱི་རྡོ་རྗེའི་མེ་ལྕེ་འབར་བས་བསྐོར་པ། ཤེས་རབ་དང་ཐབས་གཉིས་ཀྱི་ཆ་ཡི་དག་པས་ནི་ཟླ་བ་ནུབ་བཞིན་པ་དང༌། ཉི་མ་རྟག་ཏུ་འཆར་བཞིན་པ། རྡོ་རྗེ་བཞི་དག་པ་ནི་སྐུ་དཀྱིལ་གྱི་རྟ་བབས་ཀྱི་ཆོས་ཀྱི་འཁོར་ལོ་དང༌། བུམ་པ་ཆེན་པོ་དང༌། རྔ་བོ་ཆེ་དང༌། བྱང་ཆུབ་ཀྱི་ཤིང་བཞི། ཡང་རྡོ་རྗེ་བཞི་བོ་དེ་དག་དག་པ་ནི་བདེ་ཆེན་གྱི་འཁོར་ལོའི་གྲྭ་བཞིར་གནས་པའི་ཡིད་བཞིན་ནོར་བུ་དཔག་བསམ་གྱི་ཤིང༌། ཆོས་ཀྱི་གཎྜི། ཆོས་ཀྱི་དུང་རྣམས་ཏེ་དེ་ལྟར་ཤེས་པར་བྱའོ།
རྟ་རྒྱུགས།
࿑  རྟ་རྒྱུག་སྒྱུ་རྩལ་ལ་དཔྱད་པའི་གཏམ།
རྩོམ་པ་པོ། ___________གངས་རིན་ཆེན། སྤྱིར་རྟ་རྒྱུག་དུས་ཆེན་ནི། མིའི་རིགས་ཀྱི་ལྟད་མོའི་དུས་ཆེན་ཞིག་དང་། ལྷག་པར་བོད་མི་ཚོས་ལོ་ངོ་སྟོང་ཕྲག་སྔོན་ནས་ཧ་ཅང་དགའ་པོ་བྱེད་སའི་དུས་ཆེན་ཞིག་ཡིན། རྒྱུ་མཚན་ནི། སྐབས་དེར་བོད་མིའི་འགྲིམ་འགྲུལ་ཡོ་ཆས་གཙོ་བོ་ནི་རྟ་ཡིན་ཅིང་ཚང་མས་རྟ་ལ་དགའ་ཞེན་ཆེན་པོ་བྱེད་ཀྱི་ཡོད་ལ་རྟ་ནི་བོད་མི་ཚོའི་མཐུན་རྐྱེན་འཚོ་བའི་ནང་ལ་མེད་དུ་མི་རུང་བའི་དངོས་པོ་ཞིག་ཏུ་གྱུར་པ་རེད།
ཡིན་ནའང་རྒྱུན་དུས་རྩེད་རིགས་དང་ལྟད་མོ་གང་ཡིན་ཀྱང་། མཐའ་མར་མི་ཡི་སེམས་ཁམས་ཀྱི་བག་ཆགས་བཟང་མིན་དང་འཇུག་འབྲས་ལ་བལྟ་རྒྱུ་གལ་ཆེ་བ་སྟེ། དེ་ལྟར་མ་བྱུང་ཚེ། ལྟད་མོ་དེས་སེམས་ཁམས་ལ་ཞི་བདེ་འཕོངས་ཤིང་འགྲན་སེམས་ཆེ་བས། རྟ་མཆོག་ལ་རང་དབང་མེད་པའི་ལྕག་ཚན་གྱི་འོག་ཏུ་འགྲན་རྩོད་བྱེད་པ་ནི། ཞི་བདེ་བག་ཡངས་དང་བདེ་སྐྱིད་ཀྱིས་ཚོར་བ་བཅོམ་སྟེ། ལོ་རེར་རྟ་རྒྱུག་གི་དུས་ཆེ་དེ་ཕྲག་དོག་དང་འགྲན་རྩོད། ད་དུང་རྟ་ལ་རིན་གོང་མཐོ་པོ་སྤྲད་པའི་གྱོང་གུད་སོགས་ལ་གཞིག་ན་སྐྱོ་སྣང་གི་དུས་ཆེ་ཞིག་ཏུ་འགྱུར་བར་ཡང་སྲིད།